cyanic-selkie/wikianc huggingface dataset:
എറിക്സൺ
ഫൗണ്ടേഷൻ
ലാർസ് മാഗ്നസ് എറിക്സൺ ചെറുപ്പത്തിൽ ടെലിഫോണുകളുമായുള്ള ബന്ധം ആരംഭിച്ചു. സ്വീഡിഷ് സർക്കാർ ഏജൻസിയായ ടെലിഗ്രാഫ്‌വർക്കറ്റിനായി ടെലിഗ്രാഫ് ഉപകരണങ്ങൾ നിർമ്മിക്കുന്ന ഒരു സ്ഥാപനത്തിൽ അദ്ദേഹം ജോലി ചെയ്തു. 1876 ൽ, തന്റെ 30-ാംവയസ്സിൽ, സെൻട്രൽ സ്റ്റോക്ക്ഹോമിൽ തന്റെ സുഹൃത്ത് കാൾ ജോഹാൻ ആൻഡേഴ്സന്റെ സഹായത്തോടെ ഒരു ടെലിഗ്രാഫ് റിപ്പയർ ഷോപ്പ് ആരംഭിക്കുകയും വിദേശ നിർമ്മിത ടെലിഫോണുകൾ നന്നാക്കുകയും ചെയ്തു.1878-ൽ എറിക്സൺ സ്വന്തമായി ടെലിഫോൺ ഉപകരണങ്ങൾ നിർമ്മിക്കാനും വിൽക്കാനും തുടങ്ങി. അദ്ദേഹത്തിന്റെ ടെലിഫോണുകൾ സാങ്കേതികമായി നൂതനമായിരുന്നില്ല. 1878-ൽ സ്വീഡന്റെ ആദ്യത്തെ ടെലികമ്മ്യൂണിക്കേഷൻ ഓപ്പറേറ്റിംഗ് കമ്പനിയായ സ്റ്റോക്ക്ഹോംസിന് ടെലിഫോണുകളും സ്വിച്ച്ബോർഡുകളും വിതരണം ചെയ്യാൻ അദ്ദേഹം ഒരു കരാർ ഉണ്ടാക്കി.
1878 ൽ പ്രാദേശിക ടെലിഫോൺ ഇറക്കുമതിക്കാരനായ നുമ പീറ്റേഴ്‌സൺ ബെൽ ടെലിഫോൺ കമ്പനിയിൽ നിന്ന് ചില ടെലിഫോണുകൾ ക്രമീകരിക്കാൻ എറിക്‌സണെ നിയമിച്ചു. അദ്ദേഹം ധാരാളം സീമെൻസ് ടെലിഫോണുകൾ വാങ്ങി സാങ്കേതികവിദ്യ വിശകലനം ചെയ്തു; കുറച്ച് വർഷങ്ങൾക്ക് മുമ്പ് എറിക്സൺ സീമെൻസിൽ സ്കോളർഷിപ്പ് നേടിയിരുന്നു. ടെലിഗ്രാഫ്‌വർക്കറ്റ്, സ്വീഡിഷ് സ്റ്റേറ്റ് റെയിൽ‌വേ എന്നിവയുടെ അറ്റകുറ്റപ്പണികൾ വഴി ബെൽ, സീമെൻസ് ഹാൽസ്‌കെ ടെലിഫോണുകളുമായി പരിചയമുണ്ടായിരുന്നു. ബെൽ ഗ്രൂപ്പിനേക്കാൾ വിലകുറഞ്ഞ സേവനം നൽകുന്നതിന് പുതിയ ടെലിഫോൺ കമ്പനികളായ റിക്സ്റ്റെലെഫോൺ ഉപയോഗിക്കുന്ന ഉയർന്ന നിലവാരമുള്ള ഉപകരണം നിർമ്മിക്കുന്നതിനായി അദ്ദേഹം ഈ ഡിസൈനുകൾ മെച്ചപ്പെടുത്തി. സ്കാൻഡിനേവിയയിൽ ബെൽ അവരുടെ കണ്ടുപിടിത്തങ്ങൾക്ക് പേറ്റന്റ് എടുത്തിട്ടില്ലാത്തതിനാൽ എറിക്സണിന് പേറ്റന്റ് അല്ലെങ്കിൽ റോയൽറ്റി പ്രശ്നങ്ങളില്ല. ഒരു ഉപകരണ നിർമ്മാതാവ് എന്ന നിലയിലുള്ള അദ്ദേഹത്തിന്റെ പരിശീലനം ഫിനിഷിന്റെ നിലവാരത്തിലും ഈ കാലഘട്ടത്തിലെ എറിക്സൺ ടെലിഫോണുകളുടെ അലങ്കരിച്ച രൂപകൽപ്പനയിലും പ്രതിഫലിച്ചു. വർഷാവസാനം, അദ്ദേഹം സീമെൻസിനെപ്പോലെ ടെലിഫോണുകൾ നിർമ്മിക്കാൻ തുടങ്ങി; ആദ്യത്തെ ഉൽപ്പന്നം 1879 ൽ പൂർത്തിയായി.
സ്കാൻഡിനേവിയയിലേക്ക് ടെലിഫോൺ ഉപകരണങ്ങളുടെ പ്രധാന വിതരണക്കാരനായി എറിക്സൺ മാറി. അതിന്റെ ഫാക്ടറിക്ക് ആവശ്യകത നിലനിർത്താൻ കഴിഞ്ഞില്ല; ജോയിന്ററി, മെറ്റൽ-പ്ലേറ്റിംഗ് എന്നിവ ചുരുങ്ങി. അതിന്റെ അസംസ്കൃത വസ്തുക്കളിൽ ഭൂരിഭാഗവും ഇറക്കുമതി ചെയ്തു; തുടർന്നുള്ള ദശകങ്ങളിൽ പിച്ചള, വയർ, ഇബോണൈറ്റ്, മാഗ്നറ്റ് സ്റ്റീൽ എന്നിവയുടെ വിതരണം ഉറപ്പാക്കാൻ എറിക്സൺ നിരവധി സ്ഥാപനങ്ങളിൽ വാങ്ങി. കാബിനറ്റുകൾക്കായി ഉപയോഗിക്കുന്ന വാൽനട്ട് വിറകിന്റെ ഭൂരിഭാഗവും അമേരിക്കയിൽ നിന്നാണ് ഇറക്കുമതി ചെയ്തത്.
സ്റ്റോക്ക്ഹോമിന്റെ ടെലിഫോൺ ശൃംഖല ആ വർഷം വിപുലീകരിക്കുകയും കമ്പനി ഒരു ടെലിഫോൺ നിർമ്മാതാവായി മാറുകയും ചെയ്തു. സ്റ്റോക്ക്ഹോമിലെ ഏറ്റവും വലിയ ടെലിഫോൺ ശൃംഖല ബെൽ വാങ്ങിയപ്പോൾ, അത് സ്വന്തമായി ടെലിഫോണുകൾ ഉപയോഗിക്കാൻ അനുവദിച്ചു. എറിക്സന്റെ ഉപകരണങ്ങൾ പ്രധാനമായും സ്വീഡിഷ് ഗ്രാമപ്രദേശങ്ങളിലും മറ്റ് നോർഡിക് രാജ്യങ്ങളിലുമുള്ള സൗജന്യ ടെലിഫോൺ അസോസിയേഷനുകൾക്ക് വിറ്റു.
ബെൽ ഉപകരണങ്ങളുടെയും സേവനങ്ങളുടെയും വില 1883-ൽ ഹെൻ‌റിക് ടോർ സിഡെർഗ്രെൻ സ്റ്റോക്ക്ഹോംസ് ഓൾമന്ന ടെലിഫോണക്റ്റിബോളാഗ് എന്ന പേരിൽ ഒരു സ്വതന്ത്ര ടെലിഫോൺ കമ്പനി രൂപീകരിക്കാൻ കാരണമായി. ബെൽ എതിരാളികൾക്ക് ഉപകരണങ്ങൾ എത്തിക്കാത്തതിനാൽ, തന്റെ പുതിയ ടെലിഫോൺ ശൃംഖലയ്ക്കുള്ള ഉപകരണങ്ങൾ വിതരണം ചെയ്യുന്നതിനായി എറിക്സണുമായി ഒരു കരാർ ഉണ്ടാക്കി. 1918 ൽ കമ്പനികളെ ഓൾ‌മന്ന ടെലിഫോണക്റ്റിബോളജെറ്റ് എൽ‌എം എറിക്സണിലേക്ക് ലയിപ്പിച്ചു.
1884-ൽ വെസ്റ്റേൺ ഇലക്ട്രിക്കിലെ സി. ഇ. സ്‌ക്രിബ്‌നർ രൂപകൽപ്പന ചെയ്തതിൽ നിന്ന് ഒന്നിലധികം സ്വിച്ച്ബോർഡ് മാനുവൽ ടെലിഫോൺ എക്‌സ്‌ചേഞ്ച് പകർത്തി. 1879 മുതൽ അമേരിക്കയിൽ 529421 പേറ്റന്റ് കൈവശമുണ്ടെങ്കിലും സ്വീഡനിൽ ഈ ഉപകരണത്തിന് പേറ്റന്റ് ലഭിക്കാത്തതിനാൽ ഇത് നിയമപരമായിരുന്നു. ഒരൊറ്റ സ്വിച്ച്ബോർഡിന് 10,000 ലൈനുകൾ വരെ കൈകാര്യം ചെയ്യാൻ കഴിയും. അടുത്ത വർഷം, എൽ‌എം എറിക്സണും സിഡെർഗ്രെനും അമേരിക്കയിൽ പര്യടനം നടത്തി, "പ്രചോദനം" ശേഖരിക്കുന്നതിനായി നിരവധി ടെലിഫോൺ എക്സ്ചേഞ്ച് സ്റ്റേഷനുകൾ സന്ദർശിച്ചു. യുഎസ് സ്വിച്ച്ബോർഡ് ഡിസൈനുകൾ കൂടുതൽ നൂതനമാണെന്നും എറിക്സൺ ടെലിഫോണുകൾ മറ്റുള്ളവയ്ക്ക് തുല്യമാണെന്നും അവർ കണ്ടെത്തി.
1884-ൽ, സ്റ്റോക്ക്ഹോംസ് ഓൾമന്ന ടെലിഫോണക്റ്റിബോളാഗിലെ ആന്റൺ അവാൻ എന്ന സാങ്കേതിക വിദഗ്ദ്ധൻ ഒരു സാധാരണ ടെലിഫോണിന്റെ ഇയർപീസും മൗത്ത്പീസും സംയോജിപ്പിച്ച് ഒരു ഹാൻഡ്‌സെറ്റാക്കി. ഉപഭോക്താക്കളുമായി സംസാരിക്കുമ്പോൾ ഓപ്പറേറ്റർമാർക്ക് ഒരു കൈ സ്വതന്ത്രമായിരിക്കേണ്ട എക്സ്ചേഞ്ചുകളിലെ ഓപ്പറേറ്റർമാർ ഇത് ഉപയോഗിച്ചു. എറിക്സൺ ഈ കണ്ടുപിടിത്തം എടുത്ത് എറിക്സൺ ഉൽപ്പന്നങ്ങളിൽ ഉൾപ്പെടുത്തി, ഡച്ച്ഷണ്ട് എന്ന ടെലിഫോൺ ഉപയോഗിച്ച് ആരംഭിക്കുന്നു.
ജോൺ എബ്രഹാം (വിവക്ഷകൾ)
ജോൺ എബ്രഹാം എന്ന പേര് ഇവയിൽ ഏതിനെയും വിവക്ഷിക്കാം.
ആറളം ഫാം
ആദിവാസി ഭൂവിതരണവുമായി ബന്ധപ്പെട്ട് ഏറെ പ്രശസ്തമായ പ്രദേശമാണ്‌ ആറളം. കണ്ണൂർ ജില്ലയിൽ ഇരിട്ടിക്കടുത്ത് കേന്ദ്ര സർക്കാരിന്റെ ഉടമസ്ഥതയിലുള്ളതുമായ കൃഷി ഫാം സംസ്ഥാന സർക്കാർ ഏറ്റെടുത്ത് ആദിവാസികൾക്ക് വിതരണം ചെയ്യുന്നതിനായി ചർച്ചകളും സർവെകളും പലതവണ ഉണ്ടായെങ്കിലും പദ്ധതി ഇതുവരെ പൂർണ ലക്ഷ്യത്തിലെത്തിയിട്ടില്ല. ഫാമിന്റെ പകുതി ആദിവാസികൾക്കു വിതരണം ചെയ്യുക പകുതി ഫാമായി നിലനിർത്തുക എന്ന ലക്ഷ്യത്തോടെയാണ് 2004-ൽ സർക്കാർ ഈ ഭൂമി ഏറ്റെടുത്തത്. ഇതിനകം 840 ഏക്കർ ഭൂമി 840 കുടുംബങ്ങൾക്കായി വിതരണം ചെയ്തിട്ടുണ്ട്. ഏകദേശം 7000 ഏക്കർ വിസ്തൃതിയുണ്ട് ഈ ഫാമിന്. ആറളം ഫാമിലെ തൊഴിലാളി പ്രശ്നമാണ് ചർച്ച ചെയ്യപ്പെട്ട മറ്റൊരു വിഷയം.
ആശിഷ് നെഹ്റ
ആശിഷ് നെഹ്റ आशीष नेहरा; ജനനം ഏപ്രിൽ 29, 1979) ഒരു ഇന്ത്യൻ അന്താരാഷ്ട്ര ക്രിക്കറ്ററാണ്. ഇടം കൈയ്യൻ ഫാസ്റ്റ് ബോളറായ നെഹ്റ 1999ലാണ് ഇന്ത്യക്ക് വേണ്ടി അരങ്ങേറ്റം കുറിച്ചത്. 2003 ലോകകപ്പ് ഫൈനലിസ്റ്റും, 2011 ലോകകപ്പ് വിജയികളുമായഇന്ത്യൻ ടീമുകളീൽ,  അംഗമായിരുന്നു നെഹ്റ.
പുറത്തേക്കുള്ള കണ്ണികൾ
വർഗ്ഗം:1989-ൽ ജനിച്ചവർ
വർഗ്ഗം:ഏപ്രിൽ 29-ന് ജനിച്ചവർ
വർഗ്ഗം:ഇന്ത്യൻ ക്രിക്കറ്റ് കളിക്കാർ വർഗ്ഗം:ഇന്ത്യയ്ക്ക് വേണ്ടി ക്രിക്കറ്റ് ലോകകപ്പ് കളിച്ചവർ
ചോമൻ മൂപ്പൻ
തൃശിലേരി, തിരുനെല്ലി ആക്രമണ കേസിലെ പ്രതിയായിരുന്നു ചോമൻ മൂപ്പൻ. കൊല്ലപ്പെട്ട നക്സലൈറ്റ് നേതാവ് വർഗ്ഗീസിന്റെ അനുയായി. വയനാട്ടിലെ തൃശിലേരി വരനിലം കോളനിയുടെ മൂപ്പനായിരുന്നു. കേരളത്തിലെ ആദ്യ ആദിവാസി നേതാവ്. സി.പി.ഐ(എം.എൽ) ജില്ലാ കമ്മററി അംഗവും ആദിവാസി ഭൂസംരക്ഷണവേദി കൺവീനറും ആയിരുന്നു. അടിമ വേലയ്ക്കെതിരെയും കൂലി വർധനയ്ക്കു വേണ്ടിയും നടന്ന സമരങ്ങളിലെ മുന്നണിപ്പോരാളിയായിരുന്നു. തൃശിലേരി, തിരുനെല്ലി കലാപത്തിന്റെ പേരിൽ എട്ടു വർഷം ജയിലിൽ കിടന്നു. അടിയന്തരാവസ്ഥയെ തുടർന്ന് കോടതി ഇടപെട്ട് ജയിലിൽ മോചിതനായെങ്കിലും കോടതി വളപ്പിൽ നിന്നു തന്നെ മിസ നിയമപ്രകാരം അറസ്റ്റു ചെയ്ത് ജയിലിലടച്ചു. ജയിൽ മോചിതനായ ശേഷം വർഗീസ് രക്തസാക്ഷി ദിനത്തിൽ (ഫെബ്രുവരി 18ന്) തിരുനെല്ലിയിലെ വർഗ്ഗീസ് പാറയിൽ പതാക ഉയർത്താൻ മൂപ്പനെത്തുമായിരുന്നു. 2006 ജൂൺ 27ന് 80ാം വയസിൽ നിര്യാതനായി.
പ്രെസെന്റേഷൻ അറ്റ് ദ ടെമ്പിൾ (മാന്റെഗ്ന)
1455-ൽ ടെമ്പറ ക്യാൻവാസിൽ ആൻഡ്രിയ മാന്റെഗ്ന ചിത്രീകരിച്ച ഒരു എണ്ണച്ചായാചിത്രമാണ് പ്രെസെന്റേഷൻ അറ്റ് ദ ടെമ്പിൾ. ജർമ്മനിയിലെ ബെർലിനിലെ ജെമാൽഡെഗലറിയിൽ ഈ ചിത്രം സംരക്ഷിച്ചിരിക്കുന്നു.
ചരിത്രം
ചിത്രത്തിന്റെ തീയതി അജ്ഞാതമാണ്. പക്ഷേ ഈ ചിത്രം മാന്റെഗ്ന ചെറുപ്പകാലത്ത് പാദുവയിൽ ചെലവഴിച്ചിരുന്ന കാലത്ത് ചിത്രീകരിച്ചതാകാമെന്ന് കരുതുന്നു. മാന്റെഗ്ന 1453-ൽ, ചിത്രകാരൻ ജാക്കപ്പോ ബെല്ലിനിയുടെ മകളും ജിയോവാനിയുടെയും ജെന്റിലേയുടെയും സഹോദരിയും ആയ നിക്കോളോസിയ ബെല്ലിനിയെ വിവാഹം കഴിച്ചു. 1460-ൽ രണ്ട് ചിത്രകാരന്മാരും അവരുടെ പിതാവുമായി, മാന്റുവയിൽ നിന്ന് പുറപ്പെട്ടപ്പോൾ ബെല്ലിനിയുടെ പ്രെസെന്റേഷൻ അറ്റ് ദ ടെമ്പിൾ മാന്റെഗ്നയുടെ ചിത്രത്തിൽ നിന്നുണ്ടായ പ്രചോദനം ഉൾക്കൊണ്ട് സമാനമായ ചിത്രം ചിത്രീകരിച്ചതാകാമെന്ന് കരുതുന്നു.
വിവരണം
മാർബിൾ ഫ്രെയിമിനുള്ളിലാണ് രംഗം സജ്ജീകരിച്ചിരിക്കുന്നത്. ഏറ്റവും വ്യക്തമായി കാണാവുന്ന ഭാഗത്ത് കന്യാമറിയം കുട്ടിയെ പിടിച്ചിരിക്കുമ്പോൾ താടിയുള്ള ഒരു പുരോഹിതൻ അടുത്തു നില്ക്കുന്നു. നിഴലും വെളിച്ചവും പരസ്‌പരം ലയിച്ചു ചേരുന്ന മധ്യഭാഗത്ത്, ഓറിയോളയോടൊപ്പം ജോസഫിനെ ചിത്രീകരിച്ചിരിക്കുന്നു. പശ്ചാത്തലത്തിൽ, വശങ്ങളിൽ, ഓറിയോള ഇല്ലാത്ത രണ്ട് കാണികൾ മാന്റെഗ്നയുടെ സ്വന്തം ചായാചിത്രവും ഭാര്യയുടെ ചായാചിത്രവുമാണെന്ന് തിരിച്ചറിഞ്ഞിട്ടുണ്ട്.
ചിത്രകാരനെക്കുറിച്ച്
ഒരു ഇറ്റാലിയൻ ചിത്രകാരൻ, റോമൻ പുരാവസ്തു വിദ്യാർത്ഥി, ജാക്കോപോ ബെല്ലിനിയുടെ മരുമകൻ എന്നീ നിലകളിൽ അറിയപ്പെട്ടിരുന്ന വ്യക്തിയായിരുന്നു ആൻഡ്രിയ മാന്റെഗ്ന. അക്കാലത്തെ മറ്റ് കലാകാരന്മാരെപ്പോലെതന്നെ, മാന്റെഗ്നയും പല പുതിയ കാഴ്ചപ്പാടുകളും പരീക്ഷിച്ചു, ഉദാ. ചക്രവാളത്തെ കൂടുതൽ താഴ്ത്തി ചിത്രീകരിച്ചുകൊണ്ട് സ്മാരകബോധം സൃഷ്ടിച്ചു. അടിസ്ഥാനപരമായി ചിത്രത്തിനോടുള്ള ശില്പപരമായ സമീപനത്തിന്റെ തെളിവാണ് അദ്ദേഹത്തിന്റെ ഫ്ലിന്റി, മെറ്റാലിക് ഭൂപ്രകൃതികളും കുറച്ച് കല്ലുകൊണ്ടുള്ള പ്രതിബിംബങ്ങളും. 1500 ന് മുമ്പ് വെനീസിലെ പ്രിന്റുകൾ നിർമ്മിക്കുന്ന ഒരു മുൻനിര ചിത്രശാലയ്ക്കും അദ്ദേഹം നേതൃത്വം നൽകി.
വിജ്ഞാനകോശം
എല്ലാ വിജ്ഞാനശാഖകളെക്കുറിച്ചോ ഒരു പ്രത്യേക വിജ്ഞാനശാഖയെക്കുറിച്ചോ സമഗ്രമായ വിവരം തരുന്നതെന്താണോ അതിനെ വിജ്ഞാനകോശം (എൻ‌സൈക്ലോപീഡിയ) എന്നു വിളിക്കുന്നു. വിജ്ഞാനകോശങ്ങൾ ഉരുത്തിരിഞ്ഞു വന്നത് നിഘണ്ടുക്കളിൽ നിന്നാണ്. നിഘണ്ടുക്കൾ സാധാരണ ഒരു വാക്കിന്റെ അർത്ഥം മാത്രമാണ് വിശദീകരിക്കുന്നത്. എന്നാൽ വിശദീകരണത്തിനു ശേഷവും വായനക്കാരിൽ സംശയങ്ങൾ അവശേഷിക്കാം. വിജ്ഞാനകോശങ്ങൾ ഇത്തരം സംശയങ്ങൾ ദുരീകരിക്കാൻ പ്രാപ്തമാണ്. ഇരുപതാം നൂറ്റാണ്ടിന്റെ അവസാനം വരെ എല്ലാ എൻ‌സൈക്ലോപീഡിയകളും അച്ചടിച്ചതായിരുന്നു. ചുരുക്കം ചിലത് സിഡി-റോമിലും ഇൻറർനെറ്റിലും ഉണ്ടായിരുന്നു. 21-ാം നൂറ്റാണ്ടിലെ എൻ‌സൈക്ലോപീഡിയകൾ കൂടുതലും ഓൺ‌ലൈനിലാണ്. ഇംഗ്ലീഷ് ഭാഷയിലെ ഏറ്റവും വലിയ എൻ‌സൈക്ലോപീഡിയ 5 ദശലക്ഷത്തിലധികം ലേഖനങ്ങളുള്ള ഇംഗ്ലീഷ് വിക്കിപീഡിയയാണ്. രണ്ടാമത്തെ വലിയ എൻ‌സൈക്ലോപീഡിയ ഏറ്റവും കൂടുതൽ അച്ചടിച്ച എൻ‌സൈക്ലോപീഡിയ ബ്രിട്ടാനിക്കയാണ്. ആയിരക്കണക്കിനു വർഷങ്ങളായി പ്രസിദ്ധീകരിച്ച എല്ലാ അറിവുകളും സംഗ്രഹിക്കാൻ വിജ്ഞാനകോശ പരമ്പരകൾ ഉപയോഗിച്ചിരുന്നു. അച്ചടിശാല കണ്ടുപിടിച്ചതിനുശേഷം, നീണ്ട നിർവചനങ്ങളുള്ള നിഘണ്ടുക്കളെ വിജ്ഞാനകോശം എന്ന് വിളിക്കാൻ തുടങ്ങി. അവ ലേഖനങ്ങളോ വിഷയങ്ങളോ ഉള്ള പുസ്തകങ്ങളായിരുന്നു. മലയാളത്തിൽ ആദ്യമുണ്ടായ വിജ്ഞാനകോശങ്ങളിലൊന്നാണ് സസ്യശാസ്ത്രത്തെ കുറിച്ചുള്ള ഹോർത്തൂസ് മലബാറിക്കൂസ്.
വർഗ്ഗം:വിജ്ഞാനകോശങ്ങൾ
ഫെബ്രുവരി 18
ഗ്രിഗോറിയൻ കലണ്ടർ പ്രകാരം ഫെബ്രുവരി 18 വർഷത്തിലെ 49-ആം ദിനമാണ്. വർഷാവസാനത്തിലേക്ക് 316 ദിവങ്ങൾ കൂടിയുണ്ട് (അധിവർഷങ്ങളിൽ 317).
മറ്റു പ്രത്യേകതകൾ
വർഗ്ഗം:ഫെബ്രുവരി 18
വെഞ്ചുറ, കാലിഫോർണിയ
വെഞ്ചുറ, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിൽ, വെഞ്ചുറ കൗണ്ടി യുടെ കൌണ്ടിസീറ്റായ നഗരമാണ്. ഈ നഗരം ഔദ്യോഗികമായി സാൻ ബ്യൂണാവെഞ്ചുറ എന്നറിയപ്പെടുന്നു. യൂറോപ്പ്യൻ പര്യവേക്ഷകർ പസിഫിക് തീരത്തുകൂടി സഞ്ചരിക്കുമ്പോൾ വെഞ്ചുറയിൽ ഷിഷോലോപ് എന്നു വിശേഷിപ്പിക്കപ്പെട്ട ഒരു ചുമാഷ് ഗ്രാമവുമായി ആകസ്മികമായി സന്ധിച്ചിരുന്നു. 1782 ൽ മിഷൻ സാൻ ബ്യൂണാവെഞ്ചുറ സമീപപ്രദേശത്തു സ്ഥാപിക്കപ്പെടുകയും വെഞ്ചുറ നദിയിലെ ജലം മിഷൻറെ ദൈനംദിന പ്രവർത്തനങ്ങൾക്ക് ഉപയോഗപ്പെടുത്തുകയും ചെയ്തിരുന്നു. മിഷൻ സംവിധാനത്തിനു ചുറ്റുമായി നഗരം വളർന്നു വികസിക്കുകയും 1866 ൽ ഇതു സംയോജിപ്പിക്കപ്പെടുകയും ചെയ്തു. 1920 കളിൽ സമീപപ്രദേശങ്ങളിലെ എണ്ണപ്പാടങ്ങളുടെ വികസനവും ഓട്ടോമോബൈൽ സഞ്ചാര സൌകര്യങ്ങളുംറിയൽ എസ്റ്റേറ്റ് രംഗത്ത് ഒരു വലിയ  കുതിച്ചുകയറ്റത്തിനു കാരണമായിത്തീർന്നു. ഇക്കാലത്ത് നിരവധി അതിരടയാളങ്ങളായി കണക്കാക്കപ്പെട്ട സൗധങ്ങളുടെ നിർമ്മാണം നടന്നിരുന്നു. മതപ്രവർത്തക സംഘവും ചുറ്റുപാടുമുള്ള കെട്ടിടങ്ങളും, സാംസ്കാരിക, ലഘുവ്യാപാര, താമസകേന്ദ്രങ്ങളോടെ നഗരകേന്ദ്രത്തിൻറെ ഭാഗവും സന്ദർശകരുടെ ലക്ഷ്യസ്ഥാനമായി മാറുകയും ചെയ്തു.
ലോസ് ആഞ്ചലസിനും സാന്താ ബാർബറ യ്ക്കുമിടയിലുള്ള ഒരു യഥാർത്ഥ യുഎസ് യാത്രാ മാർഗ്ഗമായ യു.എസ്. 101 പാതയിലാണ് വെഞ്ചുറ നഗരം സ്ഥിതിചെയ്യുന്നത്. ഇപ്പോൾ ഈ അതിവേഗപാത വെഞ്ചുറ ഫ്രീവേ എന്നറിയപ്പെടുന്നുണ്ടെങ്കിലും നഗരത്തിലെ പ്രധാന പാതയ്ക്കു സമാന്തരമായി കടന്നുപോകുന്ന യഥാർത്ഥ യാത്രാമാർഗ്ഗം എൽ കാമിനോ റീയൽ എന്ന പേരിൽ നിർദ്ദേശിക്കപ്പെട്ടിരിക്കുന്നതും 1769 നും 1833 നും ഇടയിലായി രൂപീകരിക്കപ്പെട്ട കാലിഫോർണിയ മിഷനുകൾ എന്നറിയപ്പെടുന്ന 21 സ്പാനിഷ് മതപ്രവർത്തക ദൗത്യ സംഘ പരമ്പരകളെ തമ്മിൽ ബന്ധിപ്പിക്കുന്നതുമാണ്.
രണ്ടാം ലോകയുദ്ധാനന്തര കാലഘട്ടത്തിൽ സാമ്പത്തിക വികസനത്തിൽ ഈ സമൂഹം കിഴക്കൻ പ്രദേശങ്ങളിലേയ്ക്ക് വളർന്നു വികസിക്കുകയും ഓക്സനാട് സമതലത്തിന്റെ അറ്റത്തു സാന്ത ക്ലാര നദിയാൽ സൃഷ്ടിക്കപ്പെട്ട സമ്പന്നമായ കൃഷിഭൂമിയിൽ നിരനിരയായി കുടുംബങ്ങളുടെ വാസത്തിനു യോഗ്യമായ വീടുകൾ നിർമ്മിക്കപ്പെടുകയും ചെയ്തു. 2000 ലെ സെൻസസിൽ 100,916 ആയിരുന്ന ഈ നഗരത്തിലെ ജനസംഖ്യ, 2010 ലെ സെൻസസിൽ 106,433 ആയി ഉയർന്നിരുന്നു.
അവലംബം
വർഗ്ഗം:കാലിഫോർണിയയിലെ നഗരങ്ങൾ
റോഡുകളുടെയും കോണുകളുടെയും പാളി
കണ്ണിലെ റെറ്റിനയിലെ റോഡ് കോശങ്ങളും, കോൺ കോശങ്ങളും ഉള്ള പാളിയാണ് റോഡുകളുടെയും കോണുകളുടെയും പാളി എന്ന് അറിയപ്പെടുന്നത്. ജേക്കബ്സ് മെംബ്രേൻ എന്നും ഈ പാളി അറിയപ്പെടുന്നു. റെറ്റിനയുടെ ഈ നാഡീ പാളി ആദ്യമായി വിവരിച്ച ഐറിഷ് നേത്രരോഗവിദഗ്ദ്ധൻ ആർതർ ജേക്കബിന്റെ പേരിൽ നിന്നാണ് ജേക്കബ്സ് മെംബ്രേൻ എന്ന പേര് ലഭിച്ചത്.
മാക്യുല ലൂട്ടിയയിൽ ഒഴിക ററ്റിനയിൽ ബാക്കിയെല്ലായിടത്തും കോൺ കോശങ്ങളെക്കാൾ റോഡ് കോശങ്ങളാണ് കൂടുതൽ.
പുറം കണ്ണികൾ
ബോസ്റ്റൺ യൂണിവേഴ്സിറ്റി- ഹിസ്റ്റോളജി ചിത്രം വർഗ്ഗം:കണ്ണ് വർഗ്ഗം:നേത്രവിജ്ഞാനം
ഫെബ്രുവരി 19
ഗ്രിഗോറിയൻ കലണ്ടർ പ്രകാരം ഫെബ്രുവരി 19 വർഷത്തിലെ 50-ആം ദിനമാണ്. വർഷാവസാനത്തിലേക്ക് 315 ദിവസങ്ങൾ കൂടിയുണ്ട് (അധിവർഷങ്ങളിൽ 316).
ജനനം
1627 ഛത്രപതി ശിവാജി മഹാരാജ്: മറാത്തി സാമ്രാജ്യത്തിന്റെ സ്ഥാപകൻ
1845 കേരളവർമ്മ വലിയ കോയിത്തമ്പുരാൻ: കേരളകാളിദാസൻ
മരണം
1915 ഗോപാലകൃഷ്ണ ഗോഖലെ: ഗാന്ധിജിയുടെ രാഷ്ട്രീയഗുരു, 'സർവന്റ്സ് ഓഫ് ഇൻഡ്യാ സൊസൈറ്റി' എന്ന സംഘടനയുടെ സ്ഥാപകൻ
മറ്റു പ്രത്യേകതകൾ
International Tug-of-War Day
വർഗ്ഗം:ഫെബ്രുവരി 19
വർക്കല വിജയൻ
രാഷ്ട്രീയ, നാടകപ്രവർത്തകനായിരുന്ന വർക്കല വിജയൻ അടിയന്തരാവസ്ഥക്കാലത്തെ രക്തസാക്ഷികളിൽ ഒരാളാണ്. സി.പി.ഐ(എം.എൽ) പ്രവർത്തകനായിരുന്ന അദ്ദേഹം 1976 മാർച്ച് 5-ന് തിരുവനന്തപുരത്തെ കിഴക്കേക്കോട്ടയിൽ വച്ച് പൊലീസ് പിടിയായിലായി. കൂട്ടത്തിലൊരാൾ ഒറ്റു കൊടുത്തതാണ് അറസ്റ്റിനു വഴിതെളിച്ചതെന്നു വിശ്വസിക്കപ്പെടുന്നു. കഠിനമായ മർദ്ദനമേറ്റ് മാർച്ച് 6-നു പോലീസ് കസ്റ്റഡിയിൽ കൊല്ലപ്പെട്ടു. മൃതദേഹം പോലീസ് അധികാരികളുടെ നേതൃത്വത്തിൽ പൊൻമുടിയുടെ അടിവാരത്ത് കത്തിച്ചു കളഞ്ഞതായി ആരോപിക്കപ്പെടുന്നു. വർക്കല വിജയൻ കൊല്ലപ്പെട്ടതാണെന്ന പുതിയ തെളിവിന്റെ വെളിച്ചത്തിൽ കേരളത്തിലെ ഒരു വലിയ വിഭാഗം തൊഴിലാളികളും സാമൂഹിക പ്രവർത്തകരും കലാകാരൻമാരും മാധ്യമപ്രവർത്തകരും ബുദ്ധിജീവികളും അക്കാദമിക്കുകളും പുതിയ അന്വേഷണം വേണമെന്ന് ആവശ്യപ്പെട്ടിട്ടുണ്ട്. ഇത്തരമൊരു അന്വേഷണം അടിയന്തരാവസ്ഥക്കാലത്തെ ക്രൂരതകൾ പുറത്തുകൊണ്ടുവരുന്നതിനൊപ്പം കേരളത്തിൽ ഇപ്പോഴും തുടരുന്ന കസ്റഡി മരണങ്ങളെ തടയാനും സഹായിക്കുമെന്ന് പലരും വാദിച്ചിരുന്നു.
റിച്ചാർഡ് ഹാഡ്‌ലി
സർ റിച്ചാർഡ് ജോൺ ഹാഡ്‌ലി (ജ. ജൂലൈ 3, 1951) ന്യൂസിലൻ‌ഡിൽ നിന്നുള്ള ക്രിക്കറ്റ് താരമാണ്. എക്കാലത്തെയും മികച്ച ഫാസ്റ്റ് ബോളർമാരിൽ ഒരാളായി കണക്കാക്കപ്പെടുന്ന ഇദ്ദേഹമാണ് ടെസ്റ്റ് ക്രിക്കറ്റിൽ 400 വിക്കറ്റുകൾ എന്ന നേട്ടം ആദ്യമായി കൈവരിച്ചത്. ഈ റെക്കോർഡ് പിന്നീട് ഒന്നിലേറെ കളിക്കാർ മറികടന്നെങ്കിലും ബോളിംഗ് ശരാശരിയിൽ ഹാഡ്‌ലി ഇപ്പോഴും മുന്നിൽ നിൽക്കുന്നു. ബോളിംഗ് ഓൾ‌റൌണ്ടറായി കണക്കാക്കപ്പെട്ടിരുന്ന ഇദ്ദേഹം 86 ടെസ്റ്റ് മത്സരങ്ങളിൽ നിന്നായി 431 വിക്കറ്റുകൾ നേടി(ശരാശരി 22.29). രണ്ടു സെഞ്ച്വറികളും 15 അർദ്ധ സെഞ്ച്വറികളുമുൾപ്പടെ 3124 റൺസും നേടിയിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:ജൂലൈ 3-ന് ജനിച്ചവർ
വർഗ്ഗം:ന്യൂസിലൻഡ് ക്രിക്കറ്റ് കളിക്കാർ
മാൽക്കം മാർഷൽ
മാൽക്കം മാർഷൽ (ഏപ്രിൽ 18, 1958 - നവംബർ 4, 1999) വെസ്റ്റിൻഡീസ് ക്രിക്കറ്റ് ടീമിനുവേണ്ടി കളിച്ച എക്കാലത്തെയും മികച്ച ഫാസ്റ്റ് ബോളറായിരുന്നു. ഒരു ഫാസ്റ്റ് ബോളർക്കുവേണ്ട ശരീരഘടന ഇല്ലാതിരുന്നിട്ടും ടെസ്റ്റ് ക്രിക്കറ്റിൽ മാർഷൽ കൈവരിച്ച നേട്ടങ്ങൾ അനുപമമാണ്. ആറടിയിൽ താഴെയായിരുന്നു അദ്ദേഹത്തിന്റെ ഉയരം. വെസ്റ്റ്ൻ‌ഡീസിന്റെ ഫാസ്റ്റ് ബോളിംഗ് ഇതിഹാസങ്ങളായ ജോയൽ ഗാർനർ, കട്ലി ആംബ്രോസ്, കോർട്ണി വാൽ‌ഷ് എന്നിവർക്കൊക്കെ ആറര അടിയിലേറെയായിരുന്നു ഉയരമെന്നോർക്കണം.
ടെസ്റ്റ് ക്രിക്കറ്റിൽ ഇരുന്നൂറു വിക്കറ്റുകളിലേറെ നേടിയിട്ടുള്ള കളിക്കാരിൽ ഏറ്റവും മികച്ച ശരാശരി ഇദ്ദേഹത്തിന്റേതാണ്(20.94). സാധാരണ ഫാസ്റ്റ് ബോളർമാരിൽ നിന്നും വ്യത്യസ്തമായി ബാറ്റിംഗിലും കഴിവുതെളിയിച്ചിരുന്നു മാർഷൽ. വെസ്റ്റിൻഡീസിനു വേണ്ടി 81 ടെസ്റ്റ് മത്സരങ്ങളിൽ നിന്നായി 376 വിക്കറ്റുകളും 1,810 റൺസും നേടിയിട്ടുണ്ട്. രാജ്യാന്തര ക്രിക്കറ്റിൽ നിന്നും വിരമിച്ചശേഷം വെസ്റ്റിൻഡീസിന്റെ പരിശീലകനായും സേവനമനുഷ്ഠിച്ചു. ക്യാൻസർ രോഗം മൂലം 1999 നവംബർ നാലിന് നാൽപ്പത്തൊന്നാം വയസിൽ അദ്ദേഹം അന്തരിച്ചു.
വർഗ്ഗം:1958-ൽ ജനിച്ചവർ വർഗ്ഗം: 1999-ൽ മരിച്ചവർ വർഗ്ഗം:ഏപ്രിൽ 18-ന് ജനിച്ചവർ വർഗ്ഗം:നവംബർ 4-ന് മരിച്ചവർ
വർഗ്ഗം:വെസ്റ്റിൻഡീസ് ക്രിക്കറ്റ് കളിക്കാർ
അലക്സാണ്ടർ ഡഗ്ലസ് -ഹൂം
ബ്രിട്ടിഷ് പ്രധാനമന്ത്രിയായി 1963 ഒക്ടോബർ മുതൽ 1964 ഒക്ടോബർ വരെ സേവനമനുഷ്ഠിച്ച യാഥാസ്ഥിതികകക്ഷി നേതാവായിരുന്നു അലക്സാണ്ടർ ഡഗ്ലസ് -ഹൂം.
ജീവിതരേഖ
1903 ജൂലൈ 2-ന് സ്ക്കോട്‌ലണ്ടിൽ ജനിച്ചു. ഓക്സ്ഫോഡിലും ഈറ്റണിലുമായി വിദ്യാഭ്യാസം പൂർത്തിയാക്കി. തുടർന്ന് യാഥാസ്ഥിതികകക്ഷി അംഗമെന്ന നിലയിൽ 1931-മുതൽ 1945-വരെ കോമൺസ് സഭയിൽ അംഗമായി പ്രവർത്തിക്കുകയുണ്ടായി. ഇക്കാലത്ത് സാമൂഹികവു ആഭ്യന്തരവുമായ വിഷയങ്ങളെപ്പററി കൂടുതൽ അവഗാഹം നേടി. 1937-ൽ നെവിൽ ചേംബർലെയിൻ ബ്രിട്ടിഷ് പ്രധാനമന്ത്രിയായപ്പോൾ ഡഗ്ലസ്സിനെ പാർലമെന്ററി കാര്യങ്ങൾക്കായുള്ള പ്രൈവറ്റ് സെക്രട്ടറിയായി നിയമിച്ചു. പിന്നീട് 1940-ൽ പ്രധാനമന്ത്രിയായി അധികാരമേറ്റ വിൻസ്റ്റൻ ചർച്ചിൽ പ്രസ്തുത ചുമതലകളിൽ നിന്നും ഇദ്ദേഹത്തെ ഒഴിവാക്കുകയാണു ചെയ്തത്. 1945-ൽ ഡഗ്ലസ് ജോയിന്റ് പാർലമെന്ററി അണ്ടർ സെക്രട്ടറി പദത്തിൽ നിയമിതനാവുകയും വിദേശകാര്യവകുപ്പിന്റെ കീഴിൽ പ്രവർത്തിക്കാൻ നിയോഗിക്കപ്പെടുകയും ചെയ്തു. പക്ഷേ 1945-ലെ തെരഞ്ഞെടുപ്പിൽ പരാജയപ്പെട്ടതോടെ ഡഗ്ലസ്സിന്റെ പൊതുജീവിതത്തിൽ ഒരിടവേള ഉണ്ടാവുകയും 1950-വരെ അധികാരത്തിൽ നിന്ന് അകന്നു നിൽക്കുകയും ചെയ്തു. 1950-ൽ വീണ്ടും കോമൺസ് സഭാംഗമായെങ്കിലും 1951-ൽ പിതാവിന്റെ പിൻഗാമിയായി 14-ആമത് ഏൾ ആവുകയും പ്രഭുപദവിയിലെത്തുകയും ചെയ്തതിനെത്തുടർന്ന് കോമൺസ് സഭയിലെ അംഗത്വം ഇല്ലാതായി. പക്ഷേ, തുടർന്നും ഇദ്ദേഹം കർമനിരതനായി രാഷ്ട്രീയ രംഗത്ത് ഉറച്ചു നിൽക്കുകയാണു ചെയ്തത്.
വഹിച്ച പദവികൾ
1951 മുതൽ സ്കോട്‌ലൻഡ് സ്റ്റേറ്റ് മിനിസ്റ്റർ പദവിയും വഹിച്ചിരുന്നു.തുടർന്ന് 1955-ൽ കോമൺവെൽത്ത് സെക്രട്ടറി സ്ഥാനമേറ്റെടുത്ത ഡഗ്ലസ് 1957-ൽ പ്രഭുസഭയുടെ നേതാവായിത്തീർന്നു. 1960-ൽ, പ്രധാനമന്ത്രി ഹാരോൾഡ് മാക്മില്ലന്റെ കാലത്ത് ഇദ്ദേഹത്തെ വിദേശകാര്യ സെക്രട്ടറിയായി നിയമിച്ചു. 1963 ഒക്ടോബറിൽ ഹാരോൾഡ് മാക്മില്ലൻ പ്രധാനമന്ത്രിപദം രാജിവച്ചതോടെ ഡഗ്ലസ് ഹൂമിന് ഈ സ്ഥാനം കരഗതമായി. പാർട്ടിയിൽ നിലനിന്നിരുന്ന അഭിപ്രായവ്യത്യാസം ഒഴിവാക്കാൻ കഴിയുംവിധം അനുരഞ്ജന യത്നങ്ങൾ നടത്തിയ സ്ഥാനാർഥിയായിരുന്നു എന്നതാണ് ഈ സ്ഥാനലബ്ധിക്ക് കാരണമായത്. പ്രധാനമന്ത്രിയെന്ന നിലയിൽ ഡഗ്ലസ് കാര്യശേഷി തെളിയിച്ച ഭരണാധികാരിയായിരുന്നു. പക്ഷേ നൂതനമായ ആശയങ്ങൾ കണ്ടെത്തുന്നതിലും നടപ്പാക്കുന്നതിലും പ്രതീക്ഷിച്ചതുപോലെ ഇദ്ദേഹം ശോഭിക്കുകയുണ്ടായില്ല. 1964 ഒക്ടോബറിൽ യാഥാസ്ഥിതിക കക്ഷിക്കേറ്റ പരാജയത്തെത്തുടർന്ന് ഡഗ്ലസിന് ഭരണമൊഴിയേണ്ടതായും വന്നു. തുടർന്ന് 1965 ജൂലൈ വരെ പ്രതിപക്ഷ നേതാവായി. ഈ സ്ഥാനത്ത് നന്നായി ശോഭിച്ചെങ്കിലും ഉൾപ്പാർട്ടി വിമർശനം സഹിക്കവയ്യാതെ ഡഗ്ലസ് യാഥാസ്ഥിതിക കക്ഷിയുടെ നേതൃത്വസ്ഥാനം ഉപേക്ഷിക്കുകയാണു ചെയ്തത്. 1970-ൽ പ്രധാനമന്ത്രി എഡ്വേർഡ് ഹീത്ത് ഡഗ്ലസിനെ വിദേശകാര്യ സെക്രട്ടറിയായി നിയമിക്കുകയുണ്ടായി. 1995 ഒക്ടോബർ 9-ന് ഇദ്ദേഹം സ്കോട്ടലൻഡിലെ ബെർവിക്ഷയറിൽ നിര്യാതനായി.
പുറത്തേക്കുള്ള കണ്ണികൾ
വർഗ്ഗം:ബ്രിട്ടീഷ് പ്രധാനമന്ത്രിമാർ വർഗ്ഗം:1903-ൽ ജനിച്ചവർ വർഗ്ഗം:1995-ൽ മരിച്ചവർ
റെറ്റിനൽ പിഗ്മെൻറ് എപ്പിത്തീലിയം
ന്യൂറോസെൻസറി റെറ്റിനയ്ക്ക് തൊട്ടുചേർന്നുള്ള പിഗ്മെന്റ് സെൽ പാളിയാണ് റെറ്റിന പിഗ്മെന്റ് എപിത്തീലിയം (RPE). ഇത് അടിയിലെ രക്തക്കുഴലുകളുടെ പാളിയായ കൊറോയിഡിനെ റെറ്റിന വിഷ്വൽ സെല്ലുകളുമായി ബന്ധിപ്പിക്കുന്നതിനും, റെറ്റിന വിഷ്വൽ സെല്ലുകളെ പോഷിപ്പിക്കുന്നതിനും സഹായിക്കുന്നു.
ചരിത്രം
വലത്ത്‌|ലഘുചിത്രം| കാളക്കുട്ടിയുടെ കണ്ണിൽ നിന്ന് കോറോയിഡ് വിഘടിച്ച്, കറുത്ത ആർ‌പി‌ഇയും iridescent blue tapetum lucidum ഉം കാണിക്കുന്നു ആർ‌പി‌ഇ ഇരുണ്ടതാണെന്ന (പല മൃഗങ്ങളിലും കറുപ്പ് നിറം ആണ്, മനുഷ്യരിൽ പക്ഷെ തവിട്ട് നിറത്തിലാണ്) നിരീക്ഷണത്തെ സൂചിപ്പിച്ചുകൊണ്ട്, റെറ്റിനൽ പിഗ്മെൻറ് എപ്പിത്തീലിയം 18, 19 നൂറ്റാണ്ടുകളിൽ പിഗ്മെന്റം നൈഗ്രം എന്നാണ് അറിയപ്പെട്ടിരുന്നത്.
അനാട്ടമി
പിഗ്മെൻറ് ഗ്രാന്യൂളുകൾ കൊണ്ട് സാന്ദ്രമായ ഷഡ്ഭുജകോശങ്ങളുടെ ഒരൊറ്റ പാളിയാണ് ആർ‌പി‌ഇ നിർമ്മിച്ചിരിക്കുന്നത്.
ബാഹ്യ ഉപരിതലത്തിൽ നിന്ന് നോക്കുമ്പോൾ, ഈ കോശങ്ങൾ മിനുസമാർന്നതും ഷഡ്ഭുജാകൃതിയിലുള്ളതുമാണ്. മുറിച്ചുവെച്ച രീതിയിൽ കാണുമ്പോൾ, ഓരോ സെല്ലിലും ഒരു വലിയ ഓവൽ ന്യൂക്ലിയസ് അടങ്ങിയ ബാഹ്യ നോൺ പിഗ്മെന്റ് ഭാഗവും, റോഡുകൾക്കിടയിലുള്ള നേരായ ത്രെഡ് പോലുള്ള പ്രോസസുകളുടെ ഒരു ശ്രേണിയായി നീളുന്ന, ഒരു ആന്തരിക പിഗ്മെന്റ് ഭാഗവും ഉണ്ട്.
പ്രവർത്തനം
പ്രകാശ ആഗിരണം, എപ്പിത്തീലിയൽ ട്രാൻസ്പോർട്ട്, സ്പേഷ്യൽ അയോൺ ബഫറിംഗ്, വിഷ്വൽ സൈക്കിൾ, ഫാഗോ സൈറ്റോസിസ്, സ്രവണം, രോഗപ്രതിരോധ മോഡുലേഷൻ എന്നിങ്ങനെ ആർ‌പി‌ഇക്ക് നിരവധി പ്രവർത്തനങ്ങൾ ഉണ്ട്,.
പാത്തോളജി
ആൽബിനോസിന്റെ കണ്ണിൽ, ഈ പാളിയുടെ കോശങ്ങളിൽ പിഗ്മെന്റ് അടങ്ങിയിട്ടില്ല. പ്രായവുമായി ബന്ധപ്പെട്ട മാക്യുലാർ ഡീജനറേഷൻ, റെറ്റിനൈറ്റിസ് പിഗ്മെന്റോസ എന്നിവയിൽ ആർ‌പി‌ഇയുടെ അപര്യാപ്തത കാണപ്പെടുന്നു. പ്രമേഹ റെറ്റിനോപ്പതിയിലും ആർ‌പി‌ഇ ഉൾപ്പെടുന്നു. ഗാർഡ്നർ സിൻഡ്രോമിന്റെ സവിശേഷത എഫ്എപി (ഫമിലിയൽ അഡിനോമാറ്റസ് പോളിപ്സ്), ഓസിയസ്, സോഫ്റ്റ് ടിഷ്യു ട്യൂമറുകൾ, റെറ്റിന പിഗ്മെന്റ് എപിത്തീലിയം ഹൈപ്പർട്രോഫി, ഇംപാക്റ്റഡ് പല്ലുകൾ എന്നിവയാണ്.
ബാഹ്യ ലിങ്കുകൾ
വർഗ്ഗം:കണ്ണ് വർഗ്ഗം:നേത്രവിജ്ഞാനം
ഗാരി സോബേഴ്സ്
ക്രിക്കറ്റ് ലോകം കണ്ട ഏറ്റവും മികച്ച ഓൾറൗണ്ടർമാരിൽ പ്രമുഖനാണ് വെസ്റ്റ് ഇൻഡീസ് കളിക്കാരനായ ഗാരി സോബേഴ്സ്. 1936 ജൂലൈ 28ന് ബാർബഡോസിലാണ് ഇദ്ദേഹം ജനിച്ചത്. 1954 മുതൽ 1974വരെ അദ്ദേഹം വെസ്റ്റ് ഇൻഡീസിന് വേണ്ടി കളിച്ചു. അക്രമോത്സുക ബാറ്റിംഗ് ശൈലിയിൽ കളിച്ച ഇടം കൈയൻ ബാറ്റ്സ്മാനായിരുന്നു. 1958 ൽ കിംഗ്സ്റ്റണിൽ വച്ച് പാകിസ്താനെതിരെ അദ്ദേഹം പുറത്താകാതെ നേടിയ 365 റൺസ് ഏറെ കാലം ലോക റെക്കോർഡായിരുന്നു. ആ കാലഘട്ടങ്ങളിൽ ഏറ്റവും കൂടൂതൽ റൺസ് നേടിയ കളിക്കാരനും മറ്റരുമായിരുന്നില്ല. ഫസ്റ്റ് ക്ലാസ് ക്രിക്കറ്റിലെ ഒരോവറിലെ എല്ലാ പന്തുകളും സിക്സ് അടിക്കുന്ന ആദ്യ കളിക്കാരനാണ് ഗാരി സോബേഴ്സ്. 1968ൽ സ്വാൻസിയയിൽ നോട്ടിംഗ്ഹാംഷെയറിനു വേണ്ടി ഗ്ലാമോർഗനെതിരെ കളിക്കുമ്പോൾ മാൽക്കം നാഷിന്റെ ഓവറിലാണ് ആ ചരിത്ര നേട്ടം അദ്ദേഹം നേടിയത്.
അവലംബം
വർഗ്ഗം:1936-ൽ ജനിച്ചവർ വർഗ്ഗം:ജൂലൈ 28-ന് ജനിച്ചവർ വർഗ്ഗം:വെസ്റ്റിൻഡീസ് ക്രിക്കറ്റ് കളിക്കാർ
പെരുവണ്ണാമുഴി അണക്കെട്ട്
കേരള ത്തിലെ കോഴിക്കോട് ജില്ലയിലെ പേരാമ്പ്രയ്ക്ക് സമീപം ചക്കിട്ടപ്പാറ  ഗ്രാമപഞ്ചായത്തിലെ പെരുവണ്ണാമൂഴി യിൽ കുറ്റ്യാടി പുഴയുടെ കുറുകെ നിർമ്മിച്ചിരിക്കുന്ന അണക്കെട്ടാണ്  പെരുവണ്ണാമുഴി അണക്കെട്ട്. കോഴിക്കോട് നഗരത്തിൽ നിന്നും 55 കി.മി. അകലെയാണ് ഇത്. പ്രാഥമികമായും കുറ്റ്യാടി ജലസേചന പദ്ധതി, യുടെ ഭാഗമായാണ് ഇത് നിർമിച്ചിട്ടുള്ളത് .
ചക്കിട്ടപ്പാറ, കൂരാച്ചുണ്ട് പഞ്ചായത്തുകളിലായാണ് ഈ അണക്കെട്ടിന്റെ ജലസംഭരണി ഉള്ളത്. ഇവിടെ സ്പീഡ് ബോട്ട്, തുഴ ബോട്ട് സൗകര്യങ്ങൾ ഉണ്ട്. ഒരു വിനോദസഞ്ചാരപ്രദേശം കൂടിയാണിത് .പെരുവണ്ണാമുഴി, കക്കയം അണക്കെട്ടുകളോട് അനുബന്ധിച്ചുള്ള മേഖല മലബാർ  വന്യജീവിസംരക്ഷണകേന്ദ്രം എന്നറിയപ്പെടുന്നു. . പക്ഷിത്തുരുത്ത് എന്നറിയപ്പെടുന്ന പക്ഷി സങ്കേതം ഈ ജലസംഭരണിയിലെ ഒരു ദ്വീപിൽ സ്ഥിതി ചെയ്യുന്നു.
പെരുവണ്ണാമൂഴി മുതലവളർത്തു കേന്ദ്രവും, സ്വാതന്ത്ര്യസമരസേനാനികളുടെ ഓർമ്മക്കായ് നിർമ്മിച്ച സ്മാരക തോട്ടം എന്ന പേരിലുള്ള പൂന്തോട്ടവും പെരുവണ്ണാമൂഴിയെ കൂടുതൽ ആകർഷകമാക്കുന്നു.
വൈദ്യുതി ഉത്പാദനം
ഭാവിയിൽ  6 മെഗാവാട്ട്  ടർബൈൻ ഉപയോഗിച്ച് ചെറിയ തോതിൽ വൈദ്യുതി ഇവിടെ ഉത്പാദിപ്പിക്കാൻ KSEB പദ്ധതി ഉണ്ട്. വാർഷിക ഉൽപ്പാദനം 24.7 MU ആണ് ഉദ്ദേശിക്കുന്നത്.
എത്തിച്ചേരാൻ
കോഴിക്കോട് ജില്ലയിലെ ഒരു പ്രധാന വിനോദ സഞ്ചാര സ്ഥലമായ പെരുവണ്ണാമൂഴിയിലേക്ക് വരാൻ.
അവലംബം
വിഭാഗം:കേരളത്തിലെ അണക്കെട്ടുകൾ വർഗ്ഗം:കേരളത്തിലെ ജലസേചനപദ്ധതികൾ
കൂരാച്ചുണ്ട്
കോഴിക്കോട് നിന്നും 40 കിലോമീറ്റർ വടക്കുകിഴക്കായി വയനാടൻ മലനിരകൾക്കടുത്തുള്ള ഒരു ഗ്രാമമാണ് കൂരാച്ചുണ്ട്. പെരുവണ്ണാമുഴി അണക്കെട്ടിൻറെ ജലസംഭരണി ഈ പ്രദേശത്താണ്. ജലവൈദ്യുത പദ്ധതിയായ കക്കയം ഡാം കൂരാച്ചുണ്ടിൽ നിന്നും 8 കിലോമീറ്റർ അകലെയാണ്.
ചരിത്രം
കൂരാച്ചുണ്ട് ഒരു കുടിയേറ്റ ഗ്രാമമാണ്. 1940 മുതലാണ് ഇവിടെ കുടിയേറ്റം ആരംഭിക്കുന്നത്. ബാലുശ്ശേരിക്ക് അടുത്തുണ്ടായിരുന്ന കിഴക്കേടത്ത് രാജകുടുംബത്തിൻറെ പക്കൽ നിന്നും ഭൂമി വാങ്ങിയാണ് ഇവിടെ കുടിയേറ്റം നടന്നത്. ആദ്യകാലത്ത് പ്രകൃതിയോടും രോഗങ്ങളോടും പട പൊരുതിയ ആദ്യകാല പിതാക്കന്മാരാണ് കൂരാച്ചുണ്ടിനെ ഇന്നത്തെ നിലയിൽ എത്തിച്ചത്.
പേരിനു പിന്നിൽ
കൂരാച്ചുണ്ടിന്റെ വിരിമാറിൽക്കൂടി വളഞ്ഞൊഴുകുന്ന പുഴയിൽ വർഷങ്ങൾക്കുമുമ്പേ ഭയങ്കരമായ ഒരു കുഴിയുണ്ടായിരുന്നു. ആ കുഴിയിൽ കൂരാത്തി എന്നു പറയപ്പെടുന്ന ഒരുതരം മത്സ്യം ധാരാളമായി കാണപ്പെട്ടിരുന്നു. കൂരാത്തിയുള്ള കുണ്ട് എന്ന അർത്ഥത്തിൽ കൂരാത്തിക്കുണ്ട് - കൂരാച്ചിക്കുണ്ട് എന്നും അത് ലോപിച്ച് കൂരാച്ചുണ്ട് ആയതാണെന്നും പറയപ്പെടുന്നു.
ജനങ്ങൾ
ക്രിസ്ത്യൻ സമുദായമാണ് കൂടുതലായി ഉള്ളത്. മുസ്ലിം,ഹിന്ദു സമുദായങ്ങളും ഉണ്ട്. വളരെ നല്ല മതസൗഹാർദ്ദം നിലനിന്നു പോരുന്ന ഒരു പ്രദേശമാണിത്.
ഗതാഗതം
കോഴിക്കോട് നഗരത്തിൽ നിന്നും രണ്ടു വഴികളാണ് ഇവിടെ എത്തിച്ചേരുലാനുള്ളത്.
അവലംബം
വർഗ്ഗം: കോഴിക്കോട് ജില്ലയിലെ ഗ്രാമങ്ങൾ
സാം റോക്ക്‌വെൽ
പുറം കണ്ണികൾ
വർഗ്ഗം:ഹോളിവുഡ് ചലച്ചിത്ര നടന്മാർ വർഗ്ഗം:1968-ൽ ജനിച്ചവർ
മുള്ളിലവ്
തടിയിൽ നിറയെ മുള്ളുകളുള്ള ഒരു വൃക്ഷമാണ് മുള്ളിലവ് അഥവാ മുള്ളിലം. . കൊത്തുമുരിക്ക്, മുള്ളിലം എന്നെല്ലാം അറിയപ്പെടുന്നു. പശ്ചിമഘട്ടത്തിൽ എല്ലായിടത്തും ഇത് കാണപ്പെടുന്നു. ഈ വൃക്ഷത്തിന് ഔഷധ ഗുണമുണ്ട്. 35 മീറ്ററോളം ഉയരം വയ്ക്കും കുരുമുളകുമണിയേക്കാൾ വലിപ്പമുള്ള ഇതിന്റെ ഉണങ്ങിയ കായകൾ കുടകിൽ ഭക്ഷണങ്ങളിൽ മസാലയായി ഉപയോഗിക്കുന്നുണ്ട്. ചുട്ടിക്കറുപ്പൻ പൂമ്പാറ്റകളുടെ ലാർവയുടെ ഭക്ഷണസസ്യങ്ങളിൽ ഒന്ന് മുള്ളിലവ് ആണ്.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ വർഗ്ഗം:നീലിയാർകോട്ടത്തെ സസ്യജാലം വർഗ്ഗം:റൂട്ടേസീ വർഗ്ഗം:ശലഭത്താര വർഗ്ഗം:സാന്തോസൈലം
കഴുകൻ കണ്ണ്
ജന്തുലോകത്തിലെ മറ്റുജീവികൾക്ക് ഇടയിൽ ഏറ്റവും ശക്തമാണ് കഴുകൻ കണ്ണ്. കാഴ്ചശക്തി ശരാശരി മനുഷ്യനേക്കാൾ 4 മുതൽ 8 മടങ്ങ് ശക്തമാണെന്ന് കണക്കാക്കുന്നു.3.2 കിലോമീറ്റർ അകലെയുള്ള ഒരു മുയലിനെ കണ്ടെത്താൻ കഴുകന് കഴിയുമെന്ന് പറയപ്പെടുന്നു.ഒരു കഴുകന് 10 പൗണ്ട് (4.5 കിലോഗ്രാം) മാത്രമേ ഭാരം ഉണ്ടാവുകയുള്ളൂവെങ്കിലും, അതിന്റെ കണ്ണുകൾ വലുപ്പത്തിൽ മനുഷ്യന്റെ കണ്ണുകൾക്ക് തുല്യമാണ്.ഇരയെ ആക്രമിക്കാൻ കഴുകൻ ആകാശത്ത് നിന്ന് ഇറങ്ങുമ്പോൾ, സമീപനത്തിലും ആക്രമണത്തിലും ഉടനീളം കൃത്യമായ ഫോക്കസും ധാരണയും നിലനിർത്തുന്നതിന് കണ്ണുകളിലെ പേശികൾ തുടർച്ചയായി നേത്രഗോളങ്ങളുടെ വക്രത ക്രമീകരിക്കുന്നു.
ഗ്രാന്റ് വുഡ്
ഒരു അമേരിക്കൻ ചിത്രകാരനായിരുന്നു ഗ്രാന്റ് ഡെവോൾസൺ വുഡ്. അദ്ദേഹത്തിന്റെ ചിത്രങ്ങൾ ഗ്രാമീണ അമേരിക്കൻ മിഡ്‌വെസ്റ്റ്, കേന്ദ്രീകരിച്ചായിരുന്നു ചിത്രീകരിച്ചിരുന്നത്. അദ്ദേഹം ചിത്രീകരിച്ച അമേരിക്കൻ ഗോതിക് (1930) ഒരു പ്രതീകമായി പ്രത്യേകിച്ച് ഇരുപതാം നൂറ്റാണ്ടിലെ ചിത്രമായി മാറിയിരിക്കുന്നു.
കഴുകൻ കണ്ണ്
കഴുകന്മാരെ കൂടാതെ, പരുന്ത്, ഫാൽക്കൺ, റോബിൻ തുടങ്ങിയ പക്ഷികൾക്ക് അസാധാരണമായ കാഴ്ചയുണ്ട്. അത് ഇരയെ എളുപ്പത്തിൽ പിടിക്കാൻ സഹായിക്കുന്നു. അവയുടെ ഭാരം അനുസരിച്ച് തലച്ചോറിനേക്കാൾ കണ്ണുകൾക്ക് വലുപ്പമുണ്ടെന്ന് പറയുന്നു. റെസല്യൂഷനും വ്യക്തതയുമുള്ള വർണ്ണ ദർശനം കഴുകന്റെ കണ്ണിലെ ഏറ്റവും പ്രധാനപ്പെട്ട സവിശേഷതകളാണ്. അതിനാൽ കൃത്യമായ കാഴ്ചയുള്ളവരെ ചിലപ്പോൾ "കഴുകൻ കണ്ണുകൾ" എന്ന് വിളിക്കാറുണ്ട്. കഴുകന് വെവ്വേറെ നിറമുള്ള അഞ്ച് അണ്ണാനെ വരെ തിരിച്ചറിയാനും മറഞ്ഞിരിക്കുകയാണെങ്കിലും ഇരയെ കണ്ടെത്താനും കഴിയും.
ഗ്രാന്റ് വുഡ്
മുൻകാലജീവിതം
1891-ൽ വുഡ് ഐയവയിൽ അനാമോസയിൽ നിന്ന് 4 മൈൽ (6 കിലോമീറ്റർ) കിഴക്കായി ഗ്രാമത്തിൽ ജനിച്ചു. 1901-ൽ പിതാവ് മരിച്ചതിനെത്തുടർന്ന് അമ്മ കുടുംബത്തെ സിദാർ റാപ്പിഡിലേക്ക് മാറ്റി. താമസിയാതെ വുഡ് ഒരു പ്രാദേശിക മെറ്റൽ ഷോപ്പിൽ അപ്രന്റീസായി. വാഷിംഗ്‌ടൺ ഹൈസ്‌കൂളിൽ നിന്ന് ബിരുദം നേടിയ ശേഷം വുഡ് 1910-ൽ മിന്നീപോളിസിലെ പൂർണ്ണമായും സ്ത്രീകൾ നടത്തുന്ന ഒരു ആർട്ട് സ്‌കൂളായ ഹാൻഡിക്രാഫ്റ്റ് ഗിൽഡിൽ ചേർന്നു (ഇപ്പോൾ നഗരത്തിലെ ഒരു പ്രമുഖ ആർട്ടിസ്റ്റ് കൂട്ടായ്‌മ). അമേരിക്കൻ ഗോതിക് ചിത്രീകരിയ്ക്കാൻ അദ്ദേഹം പിന്നീട് ഗിൽഡിലേക്ക് മടങ്ങിയതായി പറയപ്പെടുന്നു. ഒരു വർഷത്തിനുശേഷം, വുഡ് ഐയവയിലേക്ക് മടങ്ങി, അവിടെ ഒരു ഗ്രാമീണ ഒറ്റമുറി സ്കൂളിൽ പഠിപ്പിച്ചു. 1913-ൽ അദ്ദേഹം ചിക്കാഗോയിലെ സ്കൂൾ ഓഫ് ആർട്ട് ഇൻസ്റ്റിറ്റ്യൂട്ടിൽ ചേർന്നുകൊണ്ട് വെള്ളിപ്പണിക്കാരനായി ജോലികൾ ചെയ്തു.
കഴുകൻ കണ്ണ്
സവിശേഷതകൾ
ഒരു ചെറിയ കഴുകന് 700 ഗ്രാം (1.5 പൗണ്ട്) ഭാരം വരും. വലിയവയുടെ ഭാരം 6.5 കിലോഗ്രാം (14 പൗണ്ട്) ആണ്. ഏകദേശം 10 കിലോഗ്രാം (22 പൗണ്ട്) ഭാരം വരുന്ന കഴുകറെ കണ്ണ് 200 പൗണ്ട് (91 കിലോഗ്രാം) ഭാരം വരുന്ന ഒരു മനുഷ്യന്റെ കണ്ണുകളേക്കാൾ വലുതായിരിക്കും.കഴുകൻ കണ്ണിന്റെ വലുപ്പം ഒരു മനുഷ്യന്റെ കണ്ണിന് തുല്യമാണെങ്കിലും, കഴുകൻ കണ്ണിന്റെ പുറകിലെ ആകൃതി പരന്നതാണ്. ഒരു കഴുകന്റെ റെറ്റിന ഉയർന്ന ന്യൂക്വിസ്റ്റ് ആവൃത്തി നല്കുന്നു. റോഡ് കോശങ്ങളും കോൺ കോശങ്ങളും ഉപയോഗിച്ചാണ് ഇതിന്റെ റെറ്റിന കൂടുതൽ രൂപപ്പെട്ടിരിക്കുന്നത്. കഴുകനിൽ, റെറ്റിനയുടെ ഫോവിയയിൽ ഒരു mm2 ന് ഒരു ദശലക്ഷം സെല്ലുകളുണ്ട്. താരതമ്യപ്പെടുത്തുമ്പോൾ ഇത് മനുഷ്യരിൽ mm2ന് 200,000 ആണ്. കഴുകന് രണ്ടാമത്തെ ഫോവിയയും മൂന്ന് കൺപോളകളും കാണപ്പെടുന്നു. (അവയിൽ രണ്ടെണ്ണം ദൃശ്യമാണ്) കഴുകനിലെ രണ്ടാമത്തെ ഫോവിയ അവക്ക് മികച്ചതും കൃത്യതയുള്ളതുമായ കാഴ്ച നൽകുന്നു. അതേസമയം രണ്ട് ഫോവിയകളെ ബന്ധിപ്പിക്കുന്ന നീളമുള്ള, ഇടുങ്ങിയ റിബൺ ആകൃതിയിലുള്ള മേഖല മൂന്നാമത്തെ ഫോവിയയായി അനുമാനിക്കുന്നു. ഒരു കഴുകനിൽ അതിന്റെ വളയുന്ന തല 270 ഡിഗ്രി തിരിയുന്ന പ്രതിഭാസമാണ്, ഇരിക്കുമ്പോഴോ പറക്കുമ്പോഴോ, അതിന്റെ വലിയ തല പൂർണ്ണമായും തിരിയുമ്പോൾ മനുഷ്യനിൽ നിന്ന് വ്യത്യസ്തമായി കണ്ണുകളും തിരിയുന്നു എന്നതാണ് ഇതിന് കാരണം. പറക്കുന്നതിനിടയിൽ ഒരു കഴുകന് രണ്ട് മൈൽ അകലെയുള്ള മുയലിനെ കാണാൻ കഴിയും. തലോൺ-ഐ ഏകോപനം വേട്ടയാടലിൽ അനിവാര്യമാണ്.മരങ്ങളുടെ മുകളിലുള്ള ഒരിടത്ത് നിന്ന് കഴുകന് മണിക്കൂറിൽ 125–200 മൈൽ വേഗതയിൽ (മണിക്കൂറിൽ 201–322 കിലോമീറ്റർ) ഇരയെ അതിന്റെ നഖം ഉപയോഗിച്ച് റാഞ്ചാൻ സാധിക്കും.കണ്ണിന്റെ റിഫ്രാക്ഷൻ പിശകിന്റെ ഫലമായി കഴുകന് ചെറുപ്രായത്തിൽ തന്നെ വെള്ളത്തിന് താഴെയുള്ള മത്സ്യത്തെ കണ്ടെത്താൻ കഴിയില്ല. അതിനാൽ ഉപരിതലത്തിൽ പൊങ്ങിക്കിടക്കുന്ന ചത്ത മത്സ്യങ്ങളെ പിടിക്കുന്നു. പ്രായമാകുമ്പോൾ, റിഫ്രാക്ഷൻ പിശക് സ്വാഭാവികമായും സ്വയം ശരിയാക്കുകയും ഉപരിതലത്തിന് താഴെയുള്ള മത്സ്യങ്ങളെ കണ്ടെത്താനും കഴിയുന്നു.
ഗ്രാന്റ് വുഡ്
മുൻകാലജീവിതം
1922 മുതൽ 1928 വരെ വുഡ് യൂറോപ്പിലേക്ക് നാല് യാത്രകൾ നടത്തി, അവിടെ നിരവധി ചിത്രരചനകൾ അഭ്യസിച്ചു. പ്രത്യേകിച്ചും ഇംപ്രഷനിസം, പോസ്റ്റ് ഇംപ്രഷനിസം. എന്നിരുന്നാലും, പതിനഞ്ചാം നൂറ്റാണ്ടിലെ ഫ്ലെമിഷ് കലാകാരൻ ജാൻ വാൻ ഐക്കിന്റെ ചിത്രമാണ് ഈ സാങ്കേതികതയുടെ വ്യക്തത മനസ്സിലാക്കാനും അത് തന്റെ പുതിയ ചിത്രങ്ങളിൽ ഉൾപ്പെടുത്താനും അദ്ദേഹത്തെ സ്വാധീനിച്ചത്.
കരിയർ
1922 മുതൽ 1935 വരെ വുഡ് തന്റെ അമ്മയോടൊപ്പം സിദാർ റാപ്പിഡ്സിലെ ഒരു വാഹനത്തിന്റെ മുകൾഭാഗം വീടായി ഉപയോഗിച്ചായിരുന്നു താമസിച്ചിരുന്നത്. പിന്നീട് അത് "5 ടർണർ അല്ലി" യിലെ വുഡിന്റെ സ്വകാര്യ സ്റ്റുഡിയോയി മാറി (വുഡ് ഒരെണ്ണം സ്ഥാപിക്കുന്നതുവരെ സ്റ്റുഡിയോയ്ക്ക് വിലാസമില്ലായിരുന്നു). 1932-ൽ വുഡ് മഹാസാമ്പത്തികമാന്ദ്യത്തിലൂടെ കടന്നുപോകുന്ന കലാകാരന്മാരെ സഹായിക്കുന്നതിനായി തന്റെ ജന്മനാടിനടുത്ത് സ്റ്റോൺ സിറ്റി ആർട്ട് കോളനി സ്ഥാപിച്ചു. കലയിലെ പ്രാദേശികവാദത്തിന്റെ മികച്ച വക്താവായി അദ്ദേഹം മാറി. ഈ വിഷയത്തിൽ രാജ്യമെമ്പാടും പ്രഭാഷണം നടത്തി. അദ്ദേഹത്തിന്റെ ക്ലാസിക്കൽ അമേരിക്കൻ പ്രതിച്ഛായ ഉറപ്പിച്ചതോടെ പാരീസിലെ അദ്ദേഹത്തിന്റെ ബോഹെമിയൻ ദിനങ്ങൾ അദ്ദേഹത്തിന്റെ പൊതു വ്യക്തിത്വത്തിൽ നിന്ന് പുറത്താക്കപ്പെട്ടു.
കഴുകൻ കണ്ണ്
ഗ്രന്ഥസൂചിക
വർഗ്ഗം:കണ്ണ് വർഗ്ഗം:ജന്തുശരീരശാസ്ത്രം
ഗ്രാന്റ് വുഡ്
കരിയർ
വുഡ് 1935–38 കാലഘട്ടത്തിൽ സാറാ ഷെർമാൻ മാക്സണെ വിവാഹം കഴിച്ചു. ഗ്രാന്റിനേക്കാൾ നാല് വയസ്സ് കൂടുതൽ പ്രായമുള്ള അവർ 1887-ൽ അയോവയിൽ ജനിച്ചു. വുഡിന്റെ വിവാഹം തെറ്റാണെന്ന് സുഹൃത്തുക്കൾ കരുതി.
വുഡ് 1934 മുതൽ 1941 വരെ അയോവ യൂണിവേഴ്സിറ്റി സ്കൂൾ ഓഫ് ആർട്ടിൽ ചിത്രരചന പഠിപ്പിച്ചു. അക്കാലത്ത് അദ്ദേഹം മ്യൂറൽ പെയിന്റിംഗ് പ്രോജക്ടുകൾക്ക് മേൽനോട്ടം വഹിച്ചിരുന്നു. സർവകലാശാലയുടെ സാംസ്കാരിക സമൂഹത്തിന്റെ പ്രധാന ഭാഗമായിരുന്ന അദ്ദേഹം വിദ്യാർത്ഥികളെ ഉപദേശിക്കുകയും സ്വന്തം സൃഷ്ടികൾ നിർമ്മിക്കുകയും ചെയ്തിരുന്നു. അദ്ദേഹത്തിന്റെ പേഴ്സണൽ സെക്രട്ടറിയുമായുള്ള ബന്ധം കാരണം അദ്ദേഹത്തെ വെടിവച്ചുകൊല്ലാനുള്ള ശ്രമം നടന്നതായും കരുതപ്പെടുന്നു. വിമർശകൻ ജാനറ്റ് മാസ്ലിൻ പറയുന്നത് അദ്ദേഹം ഒരു സ്വവർഗാനുരാഗിയാണെന്നും മൊത്തത്തിൽ വസ്ത്രം ധരിച്ച ഒരു ഫാം ബോയ് ആയി അശ്ലീലച്ചുവയുള്ള മുഖംമൂടികൾ ധരിച്ചിരുന്നതായും സുഹൃത്തുക്കൾക്ക് അറിയാമായിരുന്നു. " യൂണിവേഴ്സിറ്റി ഭരണകൂടം ആരോപണങ്ങൾ തള്ളിക്കളഞ്ഞു. വർദ്ധിച്ചുവരുന്ന ആരോഗ്യപ്രശ്നങ്ങളില്ലായിരുന്നുവെങ്കിൽ വുഡ് പ്രൊഫസറാകുമായിരുന്നു.
മരണവും പൈതൃകവും
വുഡ് മരിച്ചപ്പോൾ, എസ്റ്റേറ്റ് അമേരിക്കൻ ഗോതിക്കിൽ ചിത്രീകരിച്ച സഹോദരി നാൻ വുഡ് ഗ്രഹാമിന് ലഭിച്ചു. 1990-ൽ അവർ മരിച്ചപ്പോൾ, അവരുടെ എസ്റ്റേറ്റ്, വുഡിന്റെ വ്യക്തിഗത ജംഗമവസ്തുക്കളും വിവിധ കലാസൃഷ്ടികളും അയോവയിലെ ഡേവൻപോർട്ടിലെ ഫിഗ് ആർട്ട് മ്യൂസിയത്തിന്റെ സ്വത്തായി മാറി.
ഹെർമൻ ഗുണ്ടർട്ട്
കേരളത്തിനും മലയാള ഭാഷയ്ക്കും ശ്രദ്ധേയമായ സംഭാവനകൾ നൽകിയ ജർമൻ ഭാഷാ പണ്ഡിതനായിരുന്നു '''റെവ്. ഡോ. ഹെർമൻ ഗുണ്ടർട്ട് ''' (1814 ഫെബ്രുവരി 4 - 1893 ഏപ്രിൽ 25). ജർമനിയിലെ സ്റ്റുട്ട്ഗാർട്ട് എന്ന സ്ഥലത്ത് 1814 ഫെബ്രുവരി 4-നു ജനിച്ചു. 1836 ജൂലൈ 7-നു് ഇന്ത്യയിലെത്തി. മദ്രാസ് പ്രസിഡൻസിയുടെ വിവിധഭാഗങ്ങളിൽ മതപ്രചരണ സംബന്ധമായ ജോലികൾ നടത്തുന്നതിനിടയിൽ 1838 ഒക്ടോബർ 7-നു് ഗുണ്ടർട്ടും ഭാര്യയും തിരുനെൽവേലിയിൽ നിന്നും തിരുവന്തപുരത്തെത്തി താമസമാക്കി. തമിഴ്‌നാട്ടിലെ ഹ്രസ്വകാല ജീവിതത്തിനിടയിൽ തമിഴ്ഭാഷയിൽ പ്രസംഗപാടവം നേടിയ ഗുണ്ടർട്ട് അതിവേഗം മലയാളവും പഠിച്ചു.ഹെർമൻ ഗുണ്ടർട്ടിനെ മലയാളം പഠിപ്പിച്ചത് ഊരാച്ചേരി ഗുരുനാഥൻമാർ. തലശ്ശേരിക്കടുത്ത് ചൊക്ലിയിലെ കവിയൂർ ആണ് ഗുരുനാഥൻമാരുടെ ജന്മദേശം.ഇവരെക്കുറിച്ച് കേട്ടറിഞ്ഞ ഹെർമൻ ഗുണ്ടർട്ട് മലയാളം പഠിക്കാൻ ഇവരെ തേടിയെത്തുകയായിരുന്നു. താൻ താമസിച്ചിരുന്ന ഇല്ലിക്കുന്നിലേക്ക് ഊരാച്ചേരി ഗുരുനാഥൻമാരെ ക്ഷണിച്ചു കൊണ്ടുപോയായിരുന്നു ഗുണ്ടർട്ട് മലയാള ഭാഷയിൽ പ്രാവീണ്യം നേടിയത്. താമസിയാതെ തലശ്ശേരിയിലും നെട്ടൂരിലും സ്കൂളുകളും നെട്ടൂരിൽ ഒരു കല്ലച്ചുകൂടവും സ്ഥാപിച്ചു. ‘ബാസൽ മിഷൻ’ എന്ന അന്തർദ്ദേശീയമത സംഘടനയുടെ ഇന്ത്യയിലെ സെക്രട്ടറിയായും സ്കൂൾ ഇൻസ്പെക്ടറായും പ്രവർത്തിച്ചു. ഇക്കാലഘട്ടത്തിൽ സ്കൂളുകളിൽ പഠിപ്പിക്കാനായി മലയാളം, കന്നട, ഇംഗ്ലീഷ് എന്നീ ഭാഷകളിൽ പുസ്തകങ്ങൾ എഴുതി അച്ചടിച്ചു പ്രസിദ്ധീകരിച്ചു. ഒര ആയിരം പഴഞ്ചൊൽ എന്ന പഴഞ്ചൊൽ ശേഖരം സമാഹരിച്ചതും ഇദ്ദേഹമാണ്.
അദ്ദേഹം ജർമ്മനിയിലെ കാൽവ് നഗരത്തിൽ വച്ച് 1893ൽ അന്തരിച്ചു. സാഹിത്യ നോബൽ ജേതാവായ ഹെർമൻ ഹെസ്സെ ഗുണ്ടർട്ടിന്റെ മകൾ മേരിയുടെ മകനാണ്
ജനനം
ജർമ്മനിയിലെ ബാദൻവ്യുർട്ടൻബർഗ് സംസ്ഥാനത്തിന്റെ തലസ്ഥാനമായ സ്റ്റുട്ഗാർട്ടിലെ കിർഷ് സ്റ്റ്രാസ്സ് (ദേവാലയ റോഡ്) എന്ന തെരുവിലെ ഒരു വീട്ടിലാണു് ഹെർമൻ ഗുണ്ടർട്ട് ജനിച്ചതു്. പിതാവ് ലുഡ്‌വിഗ് ഗുണ്ടർട്ട് ഒരു അദ്ധ്യാപകനും വ്യവസായിയും ആയിരുന്നു. 1810 ഒക്ടോബർ 14-നു് അദ്ദേഹം ക്രിസ്റ്റ്യാനെ എൻസ്‌ലിൻ (Christiane Ensslin) എന്ന യുവതിയെ വിവാഹം ചെയ്തു. അവരുടെ മൂന്നാമത്തെ മകനായി 1814 ഫെബ്രുവരി നാലിനായിരുന്നു ഹെർമൻ ഗുണ്ടർട്ടിന്റെ ജനനം.
പതിനേഴും പതിനെട്ടും നൂറ്റാണ്ടുകളിൽ തെക്കൻ ജർമ്മനിയിൽ ശക്തി പ്രാപിച്ചുവന്ന ഒരു മതനവീകരണസംരംഭമായിരുന്നു ഭക്തിപ്രസ്ഥാനം (Pietism). ജീവനുള്ള വിശ്വാസം സ്നേഹഫലങ്ങൾ പ്രകടമാക്കണമെന്നും അതിനുവേണ്ടി സാമൂഹ്യപ്രവർത്തനങ്ങൾ അത്യന്താപേക്ഷിതമാണെന്നും ഭക്തിപ്രസ്ഥാനക്കാർ വിശ്വസിച്ചു. ഒരു തരം ആത്മീയമായ പുനർജനനത്തിലൂടെ മാത്രമാണു് യഥാർത്ഥത്തിലുള്ള ദൈവസന്തതികളാകാൻ കഴിയൂ എന്നു് അവർ കരുതി. യൊഹാൻ ആൽബ്രഷ്ട് ബെംഗൽ (Johann Albrecht Bengel, 1687-1752), ഫ്രീഡറിക് ക്രിസ്റ്റഫ് ഓട്ടിംഗർ (Friedrich Christoph Oetinger, 1702-1782)എന്നിവരായിരുന്നു ഭക്തിപ്രസ്ഥാനത്തിന്റെ മുഖ്യവക്താക്കൾ. സാർവ്വലൗകികവീക്ഷണവും മിസ്റ്റിസിസവും കലർന്ന ഇവരുടെ ചിന്തകളും ആശയങ്ങളും പിൽക്കാലത്തു് ഗുണ്ടർട്ടിന്റെ ജീവിതശൈലിയെ സാരമായി സ്വാധീനിച്ചിട്ടുണ്ടു്. 1812-ൽ ഇവരുടെ ആഭിമുഖ്യത്തിൽ ബ്രിട്ടീഷ് ബൈബിൾ സൊസൈറ്റി സ്റ്റുട്ട്ഗാർട്ടിൽ ഒരു ശാഖ തുറന്നു. ലുഡ്‌വിഗ് അതിന്റെ പ്രാരംഭപ്രവർത്തകരിൽ ഒരാളായിച്ചേർന്നു. ഭാര്യ ക്രിസ്റ്റ്യാനെയും അദ്ദേഹത്തിന്റെ പ്രവർത്തനങ്ങളിൽ അത്യധികം സഹായിച്ചിരുന്നു.
ജനിച്ചു പത്താം ദിവസം സ്ഥലത്തെ കത്തീഡ്രലിൽ കുട്ടിയ്ക്കു് സ്നാപനം നൽകി 'ഹെർമൻ' എന്നു പേരിട്ടു. അക്കാലത്തു് ജർമ്മൻ ദേശീയതയുടെ പ്രതീകമായിരുന്നു, ഒന്നാം നൂറ്റാണ്ടിൽ റോമാക്കാരെ ജർമ്മനിയിൽ നിന്നു തുരത്തിയോടിച്ച ഹെർമൻ ഡെർ കെറുസ്കെർ (Herman der Cherusker). 1813-ൽ ലൈപ്സിഗ്ഗിൽ വെച്ച് നെപ്പോളിയൻ സൈന്യത്തെ പരാജയപ്പെടുത്തി ജർമ്മനിയെ ഒരിക്കൽ കൂടി വിദേശാധിപത്യത്തിൽ നിന്നു വിമോചിപ്പിച്ചതിൽ ദേശാഭിമാനം പൂണ്ട ജർമ്മൻ ജനത അക്കാലത്തു ജനിച്ച അനേകം കുട്ടികൾക്കു് 'ഹെർമൻ' എന്നു തന്നെയാണു് പേരിട്ടിരുന്നതു്.
ബാല്യം
ഭക്തിപ്രസ്ഥാനത്തിൽ ഉൾപ്പെട്ടിരുന്നുവെങ്കിലും ഹെർമ്മന്റെ അമ്മ വളരെ അന്തർമുഖിയായിരുന്നു. തനിക്കു് ആത്മീയമായ പുനർജ്ജനനം ലഭിച്ചിട്ടുണ്ടോ എന്ന ഉത്കണ്ഠ അവരെ സദാ അലട്ടിയിരുന്നു. "നവ്യഹൃദയം തനിക്കു ലഭ്യമാക്കണേ" എന്നായിരുന്നു അവരുടെ നിരന്തരമായ പ്രാർത്ഥന. ഗുണ്ടർട്ടിന്റെ പിൽക്കാലജീവിതത്തിൽ ഇതിന്റെ അലയൊളികൾ ധാരാളം പ്രകടമായിക്കാണാം.
പിതാവിന്റെ പ്രവർത്തനമേഖലകളിലൂടെ, നന്നേ ചെറുപ്പത്തിൽ അദ്ദേഹത്തിനു കണ്ടുമുട്ടാൻ കഴിഞ്ഞ രണ്ടു വ്യക്തികളായിരുന്നു സ്റ്റെഫാൻ ഗ്രെല്ലെറ്റ് (1773-1837) എന്ന അമേരിക്കൻ കച്ചവടക്കാരനും യൊഹാൻ എവാൻഗെലിസ്ത ഗോസ്നർ (Johannes Evangelista Gossner, 1773-1858) എന്ന പ്രോട്ടസ്റ്റന്റ് മതപുരോഹിതനും. ഗ്രെല്ലെറ്റ് യൂറോപ്പിൽ മിഷണറി പ്രവർത്തങ്ങളിൽ വ്യാപൃതനായിരുന്നു. "വത്തിക്കാനും രാജകൊട്ടാരങ്ങളും മുതൽ ആതുരാലയങ്ങളും തടവറകളും വരെ ഗ്രെല്ലെറ്റിന്റെ വശ്യസൗമ്യമായ വ്യക്തിത്വത്തിനുമുമ്പിൽ കവാടങ്ങൾ തുറന്നുവെച്ചുകൊണ്ട് സ്വാഗതമരുളി" എന്നു് പിൽക്കാലത്ത് ഗുണ്ടർട്ട് എഴുതിയിട്ടുണ്ടു്. ഒരു മുൻ‌കത്തോലിക്കാ പുരോഹിതനായിരുന്ന ഗോസ്നറാകട്ടെ, അറുപതാം വയസ്സിൽ പ്രോട്ടസ്റ്റന്റ് വിശ്വാസം സ്വീകരിച്ച് ഒരു മിഷണറി സംഘവും രൂപീകരിച്ച് യൂറോപ്പിലാകമാനം ഊർജ്ജസ്വലമായി പ്രവർത്തനം നടത്തിക്കൊണ്ടിരുന്നു. ഗോസ്നറുടെ 'മാനുഷഹൃദയം' എന്ന ലഘുഗ്രന്ഥം മിഷണറികളിലൂടെ ലോകമെങ്ങും പ്രചരിച്ചിരുന്നു. ഗുണ്ടർട്ട് മലയാളത്തിലേക്കു തർജ്ജമചെയ്ത ഈ പുസ്തകവും ഗോസ്നറുടെ തന്നെ ലഘുജീവചരിത്രവും പിന്നീട് പ്രസിദ്ധീകരിച്ചിട്ടുണ്ടു്.
വിദ്യാഭ്യാസം
150px|thumb|ഹെർമൻ ഗുണ്ടർട്ട്(1832) thumb|210px|left|ഗുണ്ടർട്ടിന്റെ കൈപ്പട 1820- ഒക്ടോബറിൽ ഹെർമൻ തന്റെ മൂത്ത സഹോദരനോടൊപ്പം സ്റ്റുട്ട്ഗാർട്ടിലെ ലത്തീൻ സ്കൂളിൽ ചേർന്നു. മൂത്തയാൾക്കു് ഒറ്റയ്ക്കു പോവാൻ മടിയായതുകൊണ്ടായിരുന്നു കൂടെ, പ്രായം തികഞ്ഞിട്ടില്ലെങ്കിലും, ഹെർമനേയും അയച്ചിരുന്നതു്.
പതിമൂന്നാം വയസ്സിൽ, രണ്ടാം ഘട്ട അഭ്യസനത്തിനായി ഹെർമൻ സ്റ്റുട്ഗാർട്ടിനും കാൾസ്രൂഹിനും ഇടയ്ക്കുള്ള മൗൾബ്രോൺ (Maulbronn) എന്ന സ്ഥലത്തെ പുരാതനപ്രശസ്തമായ വിദ്യാലയത്തിൽ എത്തപ്പെട്ടു. പന്ത്രണ്ടാം നൂറ്റാണ്ടിൽ ഒരു സന്യാസമന്ദിരമായി തുടങ്ങിവെച്ച് പിന്നീട് ഒരു പൊതുവിദ്യാഭ്യാസസ്ഥാപനമായി മാറിയിരുന്ന ഈ സ്കൂളിൽ ജോഹന്നാസ് കെപ്ലർ തുടങ്ങിയ പല പ്രഗല്ഭമതികളും പഠിച്ചുപോയ ചരിത്രമുണ്ടായിരുന്നു.
ഹെർമൻ സ്കൂൾ പഠനത്തിൽ വളരെയൊന്നും മുമ്പനായിരുന്നില്ല. ഹീബ്രു, ലത്തീൻ, ഗ്രീക്ക്, ഇംഗ്ലീഷ്, ഫ്രഞ്ച്, ചരിത്രം, ഭൂമിശാസ്ത്രം, ഗണിതശാസ്ത്രം തുടങ്ങിയവയെല്ലാം പഠിക്കാനുണ്ടായിരുന്നെങ്കിലും ഹെർമനു് ഏറ്റവും ഇഷ്ടപ്പെട്ട വിഷയങ്ങൾ ചരിത്രവും ഭൂമിശാസ്ത്രവും ഗണിതശാസ്ത്രവുമായിരുന്നു. പക്ഷേ, അതിനേക്കാളൊക്കെ അവനു് ആഭിമുഖ്യം, രാഗങ്ങളും വാദ്യങ്ങളും ദേവാലയസംഗീതവും പരിശീലിപ്പിക്കാൻ വിപുലമായ സജ്ജീകരണങ്ങളുള്ള ആ സ്കൂളിലെ ഓർഗാനിലും പിയാനോവിലും വയലിനിലും ആയിരുന്നു.
ഗ്രീക്ക്, ലത്തീൻ ക്ലാസ്സിക് കവികളുടേയും ജെർമ്മനിൽ ഗെയ്ഥേയുടേയും കൃതികൾ വായിക്കാനും പകർത്തിയെടുക്കാനും ഗുണ്ടർട്ട് അത്യധികം ഉത്സുകനായിരുന്നു. 16-ആം വയസ്സിൽ സ്കൂളിൽ വെച്ച് ഹെർമൻ തയ്യാറാക്കിയ ഒരു പ്രഭാഷണം കൈയെഴുത്തായി ഇപ്പോൾ സ്റ്റുട്ട്ഗാർട്ടിൽ സൂക്ഷിച്ചിട്റ്റുണ്ടു്. മൗൾബ്രോൺ സ്കൂളിൽ പഠിക്കുന്ന കാലത്തുതന്നെ അദ്ദേഹത്തിനു സ്വായത്തമായതായിരിക്കണം പിൽക്കാലത്തു് മലയാളചരിത്രപഠനത്തിൽ നിഴലിച്ച അദ്ദേഹത്തിന്റെ വിശകലനവൈഭവം എന്നു് അനുമാനിക്കാൻ ഈ ലേഖനത്തിന്റെ അർത്ഥപുഷ്ടിമയും പ്രതിഭയും തെളിവുകളാണു്.
മൗൾബ്രോണിലെ വിദ്യാഭ്യാസം കാര്യക്ഷമമായിരുന്നെങ്കിലും അവിടത്തെ കർക്കശമായ അച്ചടക്കം ഗുണ്ടർട്ടിനു് അസഹ്യമായിത്തോന്നി. അക്കാലത്തു് ജെർമനിയിൽ വിപ്ലവചിന്തകൾക്കു് വ്യാപകമായ പ്രചാരണം ലഭിച്ചുകൊണ്ടിരിക്കുകയായിരുന്നു. അയൽഗ്രാമമായ ഫയിഹിംഗനിൽ (Vaihingen) നിന്നു് ഗ്രെൻസ് ബോട്ടൻ (Grenzbotten = അതിർത്തിദൂതൻ) എന്നൊരു ആനുകാലികത്തിൽ അദ്ദേഹം രാഷ്ട്രീയലേഖനങ്ങൾ എഴുതാൻ തുടങ്ങി. ഇതു് മാതാപിതാക്കൾക്കു് തീരെ അനിഷ്ടകരമായിരുന്നു. എന്തായാലും 1831 ജനുവരിയിൽ തുടങ്ങിയ പ്രസിദ്ധീകരണം ഏതാനും മാസങ്ങൾക്കുള്ളിൽ നിരോധിക്കപ്പെടുകയും കണ്ടുകെട്ടുകയും ചെയ്തു.
സ്റ്റുട്ട്ഗാർട്ടിലേക്ക്ക്കു മടങ്ങിപ്പോകാൻ ഗുണ്ടർട്ട് ആഗ്രഹിച്ചു. പക്ഷേ മാതാപിതാക്കൾക്കു് അതു സമ്മതമായിരുന്നില്ല. ആയിടെയാണു് ഗുണ്ടർട്ടിന്റെ യഥാർത്ഥ ആചാര്യനായിത്തീർന്ന ഡേവിഡ് ഫ്രീഡറിക് സ്റ്റ്രൗസ് (David Friedrich Strausss, 1808-1874) അവിടെ അദ്ധ്യാപകനായി എത്തിപ്പെട്ടതു്. സ്ട്രൗസ്സ്, മൗൾബ്രോണിലും പിന്നീട് ട്യൂബിങ്ങൻ സർവ്വകലാശാലയിലും ഗുണ്ടർട്ടിനു് ഏറ്റവും പ്രിയങ്കരനായ ഗുരുഭൂതനായിത്തീർന്നു.
ഇന്ത്യയിൽ
1814 ൽ ജർമ്മനി വിട്ട അദ്ദേഹം ഇംഗ്ലണ്ട് വഴി ഇന്ത്യയിലെത്തി. ആദ്യം എത്തിയത് മദ്രാസിലാണ്. സ്വിറ്റ്‌സർലാന്റുകാരിയായ  ജൂലി ഡുബോയിസിനെ വിവാഹം കഴിച്ചു. ജൂലിയുടെ മാതൃഭാഷ ഫ്രെഞ്ച് ആയിരുന്നു.
അദ്ദേഹത്തിന് പാലിയും സംസ്കൃതവും എഴുതാനും വായിക്കാനും കഴിയുമായിരുന്നു. ഇരുപത്തിമൂന്ന് വർഷത്തോളം അദ്ദേഹം ഇന്ത്യയിൽ താമസിച്ചു. ഇതിൽ ജർമ്മനിയിൽ ചെലവഴിച്ച ഒരു വർഷത്തെ ഇടവേളയുൾപ്പെടെ കേരളത്തിൽ കഴിഞ്ഞത് ഇരുപതു വർഷമാണ്. അതിൽ ഒൻപതു വർഷം അദ്ദേഹം തലശ്ശേരിയിലായിരുന്നു. അദ്ദേഹം 1847-ൽ തുടങ്ങിയ  രാജ്യസമാചാരം എന്ന പത്രമാണ് മലയാളത്തിലെ ആദ്യ പത്രം. സുവിശേഷ പ്രവർത്തനത്തിനായി പശ്ചിമോദയം എന്ന പത്രവും തുടങ്ങി.
ഗുണ്ടർട്ടിന്റെ സംഭാവനകൾ
thumb|200px|left|[[തലശ്ശേരി|തലശ്ശേരിയിലെ സ്റ്റേഡിയത്തിനു സമീപമുള്ള ഗുണ്ടർട്ട് സ്മാരക പ്രതിമ]] ഒരു സാധാരണ പാതിരിയായി പ്രവർത്തിച്ചെങ്കിലും, ഭാഷാ പാണ്ഡിത്യത്തിന്റെ പേരിലാണ് അദ്ദേഹം ചരിത്രത്തിൽ അവിസ്മരണീയനായത്. 1868-ൽ എഴുതിയ മലയാളം വ്യാകരണം, 1872-ലെ ഗുണ്ടർട്ട് നിഘണ്ടു എന്ന മലയാളം-ഇംഗ്ലീഷ് ഡിൿഷണറി എന്നിവ വളരെ സുപ്രധാനമാണ്. ബൈബിൾ വേദ പുസ്തകവും മലയാളത്തിലേക്ക് ഗുണ്ടർട്ട് പരിഭാഷപ്പെടുത്തി ഭാഷാ വ്യാകരണത്തിൽ അദ്ദേഹം നടത്തിയ പഠനങ്ങൾ, സംസ്കൃതേതരമായ ആദ്യത്തെ ആധികാരിക പഠനമായിരുന്നു. സ്വന്തമായി രണ്ടു പ്രസിദ്ധീകരണങ്ങൾ അദ്ദേഹം നടത്തിയിട്ടുണ്ട്. ഇതിൽ രാജ്യസമാചാരം മലയാളത്തിലെ ആദ്യത്തെ വർത്തമാന പത്രവും ആനുകാലികവുമായി വിലയിരുത്തപ്പെടുന്നു. രണ്ടാമത്തെ പ്രസിദ്ധീകരണമായ പശ്ചിമോദയം വിജ്ഞാനസംബന്ധമായ ലേഖനങ്ങളിലായിരുന്നു ശ്രദ്ധ പതിപ്പിച്ചതു്. തലശേരിയിൽ ഗുണ്ടർട്ടിന്റെ ഒരു പ്രതിമ സ്ഥാപിച്ചിട്ടുണ്ട്. പ്രശസ്ത ജർമ്മൻ നോവലെഴുത്തുകാരനും നോബൽ സമ്മാനിതനുമായ ഹെർമ്മൻ ഹെസ്സെ ഗുണ്ടർട്ടിന്റെ ചെറുമകനായിരുന്നു. 1859ൽ രോഗബാധിതനായി ജർമ്മനിയിലേക്കു മടങ്ങിപ്പോയി. 1893 ഏപ്രിൽ 25-ന് അദ്ദേഹം അന്തരിച്ചു.
കൃതികൾ
page=1|thumb|right|150px|[[കേരളോല്പത്തി]] page=5|thumb|left|150px|പഴഞ്ചൊൽ മാല page=5|thumb|right|150px|ഒര ആയിരം പഴഞ്ചൊൽ
വിമർശനം
മലയാളഭാഷക്ക് ഗുണ്ടർട്ട് നൽകിയ സംഭാവനകൾ വിലയിരുത്തുന്നവരെ, ഭാഷയുടേയും സാഹിത്യത്തിന്റേയും മേഖലകളിലെ അദ്ദേഹത്തിന്റെ സംഭാവനകളുടെ പോലും അടിസ്ഥാനലക്ഷ്യം മതപ്രചരണമായിരുന്നു എന്ന് ഓർമ്മിപ്പിക്കുന്നവരുണ്ട്. ഈ നിലപാടിൽ നോക്കുമ്പോൾ, ഗുണ്ടർട്ടിന്റെ മലയാളവ്യാകരണവും, നിഘണ്ടുവും പോലും ലക്ഷ്യം വച്ചത്, മിഷനറിമാരുടെ പ്രവർത്തനം സുഗമമാക്കുകയായിരുന്നു. ജർമ്മനിയിലേക്കു മടങ്ങിയതിനു ശേഷം പ്രസിദ്ധീകരിക്കപ്പെട്ട ഒ ചന്തുമേനോന്റെ പ്രശസ്തനോവൽ ഇന്ദുലേഖ ഗുണ്ടർട്ടിന് അവിടെ അയച്ചുകിട്ടി. നോവൽ വായിച്ച ഗുണ്ടർട്ട് അതേക്കുറിച്ച് മകൻ ഹെർമ്മന് ഇങ്ങനെ എഴുതി:-
നോവലിസ്റ്റിന്റെ ആവിഷ്കരണരീതി ശക്തമാണ്. ഇംഗ്ലീഷ് വിദ്യാഭ്യാസത്തിനു വേണ്ടി അദ്ദേഹം നന്നായി പ്രേരണ ചെലുത്തുന്നുണ്ട്. പക്ഷേ ക്രിസ്തുമതത്തെക്കുറിച്ച് ഒരു ധാരണയുമില്ല. ക്രൈസ്തവമതപ്രചരണം നടത്തുന്നവർക്ക് ദൈവം ഇത്രയും ഓജസ്സുള്ള ഭാഷ നൽകിയില്ല.
ഗുണ്ടർട്ടിന്റെ രചനകളിൽ തെളിയുന്ന കേരളസമൂഹത്തിന്റെ ചിത്രം പക്ഷപാതപരമായ വേദപ്രചാരകവീക്ഷണത്തിൽ രൂപപ്പെട്ടതാണെന്ന് എം.ആർ. രാഘവ വാരിയർ വിമർശിക്കുന്നു. ആ ചിത്രത്തിൽ അദ്ദേഹം എഴുത്തുകാരന്റെ പൗരസ്ത്യവാദപരമായ (Oriantalist) ആശയങ്ങളുടെ നിറക്കലർപ്പു കാണുന്നു. "കൃഷ്ണചരിതം മുതലായ ഓരോരോ ഗ്രന്ഥങ്ങളെ വായിച്ചാൽ ഓരോരോ നാണക്കേടു തോന്നും, ആ വക, ബാല്യക്കാരുടെ മനസ്സിനെ കെടുപ്പാൻ മതിയാകയാൽ" എന്നു ഗുണ്ടർട്ട് എഴുതി. പഴഞ്ചൊൽമാലയിലും, നളചരിതസാരശോധനയിലും മറ്റും ഗുണ്ടർട്ട് ഹിന്ദുമതത്തെ പാശ്ചാത്യക്രിസ്തീയതയുമായി താരതമ്യപ്പെടുത്തി ഇകഴ്ത്തുന്നു. ജോൺ ബുന്യാന്റെ പിൽഗ്രിംസ് പ്രോഗ്രസിനെ ആശ്രയിച്ചെഴുതിയ "സഞ്ചാരിയുടെ പ്രയാണം" എന്ന ഗുണ്ടർട്ടിന്റേതായി കരുതപ്പെടുന്ന രചനയിലും ഈ നിലപാട് പ്രതിഫലിക്കുന്നു. ബന്യാന്റെ വിശ്വപ്രശസ്തരചനയിലെ ദുഷ്ടകഥാപാത്രങ്ങളുടെ പേരുകൾ ഗുണ്ടർട്ടിന്റെ ഭാഷ്യത്തിൽ കേരളത്തിലെ പരമ്പരാഗത ജാതിനാമങ്ങൾ ചേർന്ന് അസൂയ-ഹസ്സൻഖാൻ ബഹദൂർ, വ്യർത്ഥഭക്തി-കൃഷ്ണൻനായർ, അനാവശ്യകാരി-രാമൻ, കൈതവശാസ്ത്രി, കുരുദാസനമ്പൂതിരി, പ്രകാശദ്വേഷപ്പട്ടർ എന്നൊക്കെയായിത്തീരുന്നു.
അവലംബം
വർഗ്ഗം:1814-ൽ ജനിച്ചവർ വർഗ്ഗം: 1893-ൽ മരിച്ചവർ വർഗ്ഗം:ഫെബ്രുവരി 4-ന് ജനിച്ചവർ വർഗ്ഗം:ഏപ്രിൽ 25-ന് മരിച്ചവർ
വർഗ്ഗം:മലയാളനിഘണ്ടുകാരന്മാർ വർഗ്ഗം:മലയാളഭാഷാശാസ്ത്രവിദഗ്ദ്ധർ വർഗ്ഗം:ക്രിസ്തുമതപ്രചാരകർ വർഗ്ഗം:ക്രൈസ്തവ എഴുത്തുകാർ വർഗ്ഗം:മലയാളത്തിലെ വ്യാകരണഗ്രന്ഥകർത്താക്കൾ വർഗ്ഗം:തലശ്ശേരി വർഗ്ഗം:19-ആം നൂറ്റാണ്ടിലെ എഴുത്തുകാർ വർഗ്ഗം:ഹെർമ്മൻ ഗുണ്ടർട്ട് വർഗ്ഗം:ബൈബിൾ വിവർത്തകർ വർഗ്ഗം:സുവിശേഷ പ്രവർത്തകർ
പെരിലിംഫ്
ഘടന
ആന്തരകർണ്ണത്തിന് രണ്ട് പ്രധാന ഭാഗങ്ങളുണ്ട്, കോക്ലിയ, വെസ്റ്റിബുലാർ അവയവം. അസ്ഥി ലാബിരിന്ത് എന്ന് വിളിക്കപ്പെടുന്ന താൽക്കാലിക അസ്ഥിയിലെ കനാലുകളുടെ ഒരു പരമ്പരയിൽ അവ ബന്ധിപ്പിച്ചിരിക്കുന്നു. അസ്ഥി കനാലുകളെ മെംബ്രൺ ലാബ്രിംത്ത് എന്ന് വിളിക്കുന്ന സമാന്തര ഇടങ്ങളിൽ മെംബ്രൺ ഉപയോഗിച്ച് വേർതിരിക്കുന്നു. മെംബ്രണസിൽ രണ്ട് ദ്രാവകങ്ങൾ പെരിലിംഫ്, എൻ‌ഡോലിംഫ് എന്നിവ അടങ്ങിയിരിക്കുന്നു. പെരിലിംഫാറ്റിക് നാളം വഴി സബാരക്നോയിഡ് സ്ഥലത്തിന്റെ സെറിബ്രോസ്പൈനൽ ദ്രാവകവുമായി പെരിലിംഫ് ബന്ധിപ്പിക്കുന്നു.
ശ്രവണത്തിന് ആവശ്യമായ ഹെയർ സെല്ലുകളുടെ ഇലക്ട്രോകെമിക്കൽ പ്രേരണകളെ നിയന്ത്രിക്കുന്നതിൽ പെരിലിംഫിനും എൻ‌ഡോലിം‌ഫിനും അവയുടെ പ്രവർത്തനങ്ങൾക്ക് അനുയോജ്യമായ അയോണിക് ഘടന ഉണ്ട്. എൻ‌ഡോലിം‌ഫിലെ വൈദ്യുത ശേഷി പെർ‌ലിം‌പിനേക്കാൾ ~80-90 mV കൂടുതൽ‌  പോസിറ്റീവ് ആണ്. ഇതിന് കാരണം, എൻ‌ഡോലിം‌പിലെ പൊട്ടാസ്യം കാറ്റേഷനുകളുടെ (K+) ഉയർന്ന സാന്ദ്രതയും പെർ‌ലിം‌പിലെ ഉയർന്ന സോഡിയവും (Na +) ആയതാണ് ഇതിനെ എൻഡോകോക്ലിയർ സാധ്യത എന്ന് വിളിക്കുന്നു.
അസ്ഥിലാബിരിന്റിനുള്ളിൽ അടങ്ങിയിരിക്കുന്ന ദ്രാവകമായ പെരിലിംഫ്, മെംബ്രൺ ലാബിരിന്തിനെ ചുറ്റിപ്പറ്റിയും സംരക്ഷിക്കുന്നു; പെരിലിംഫ് കോമ്പോസിഷനിലെ എക്സ്ട്രാ സെല്ലുലാർ ദ്രാവകത്തോട് സാമ്യമുള്ളതാണ് (സോഡിയം ലവണങ്ങൾ പോസിറ്റീവ് പോസിറ്റീവ് ഇലക്ട്രോലൈറ്റാണ്), കോക്ലിയർ അക്വെഡക്റ്റ് വഴി (ചിലപ്പോൾ "പെരിലിംഫറ്റിക് ഡക്റ്റ്" എന്നും അറിയപ്പെടുന്നു) സെറിബ്രോസ്പൈനൽ ദ്രാവകത്തിന്റെ തുടർച്ചയിലാണ്.
ആന്തരിക ചെവിയുടെ മെംബ്രണസ് ലാബിരിന്തിന്റെ സ്കാല മീഡിയയിൽ അടങ്ങിയിരിക്കുന്ന ദ്രാവകമാണ് എൻ‌ഡോലിംഫ്. ഇത്, കോശങ്ങളിലെ ഇൻട്രാ സെല്ലുലാർ ദ്രാവകത്തോട് സാമ്യമുള്ളതാണ് (പൊട്ടാസ്യം പ്രധാന കാറ്റയോൺ).
ഇലക്ട്രോ കോക്ലിയർ സാധ്യതകളിലെ പ്രാധാന്യത്തിന്റെ ഒരു ഭാഗമായ പെരിലിംഫിൽ ധാരാളം പ്രോട്ടീനുകളും അടങ്ങിയിരിക്കുന്നു, ഉദാ: എക്സ്ട്രാ സെല്ലുലാർ എൻസൈമുകൾ, ഇമ്യൂണോഗ്ലോബുലിൻ എന്നിവ. ഈ പ്രോട്ടീനുകൾ മെറ്റബോളിസം, രോഗപ്രതിരോധ പ്രതികരണം, മെറ്റബോളിസം എന്നിവയ്ക്ക് പ്രധാനമാണ്.
ക്ലിനിക്കൽ പ്രാധാന്യം
മെനിയേഴ്സ് രോഗത്തിൽ തടസ്സപ്പെടുന്ന ഏകദിശയിലുള്ള ഒഴുക്കിൽ പെരിലിംഫും എൻ‌ഡോലിംഫും പങ്കെടുക്കുന്നുവെന്നും അഭിപ്രായമുണ്ട്.
ബാഹ്യ കണ്ണികൾ
വർഗ്ഗം:ശരീരദ്രവങ്ങൾ വർഗ്ഗം:ചെവി
കിർക്ക് ഡഗ്ലസ്
പ്രസിദ്ധ അമേരിക്കൻ ചലച്ചിത്രതാരമാണ് കിർക്ക് ഡഗ്ലസ്. പരുക്കൻ കഥാപാത്രങ്ങളേയും ഇതിഹാസ കഥാപാത്രങ്ങളേയും അവതരിപ്പിച്ച് ജനശ്രദ്ധ ആകർഷിച്ചു. റഷ്യയിൽ നിന്ന് ന്യൂയോർക്കിലേക്ക് കുടിയേറിയ ഒരു കുടുംബത്തിൽ ഡഗ്ലസ് ജനിച്ചു. ഗുസ്തിക്കാരനായും മറ്റും നേടിയ സമ്പാദ്യം കൊണ്ടാണ് വിദ്യാഭ്യാസം നടത്തിയത്. 2020 ഫെബ്രുവരി 5 ന് അദ്ദേഹം അന്തരിച്ചു.
ചലചിത്രാഭിനയം
1946-ൽ ദ് സ്ട്രേഞ്ച് ലൗ ഒഫ് മർത്താ ഇവേഴ്സ് എന്ന ചലച്ചിത്രത്തിലൂടെ രംഗത്തു വന്ന ഡഗ്ലസ് മൂന്നു വർഷങ്ങൾക്കു ശേഷം ചാംപ്യൻ എന്ന ചിത്രത്തിൽ ബോക്സർ ആയി അഭിനയിച്ച് താരാംഗീകാരം നേടി. ഈ ചിത്രത്തിലെ അഭിനയത്തിന് ഓസ്കാർ നോമിനേഷനും ലഭിച്ചു. തുടർന്ന് എന്നീ ചലച്ചിത്രങ്ങളിലൂടെ മുൻനിരയിലേക്കു വന്നു. 1956-ൽ ലസ്റ്റ് ഫോർ ലൈഫ് എന്ന ചിത്രത്തിൽ വിൻസന്റ് വാൻഗോയുടെ റോളിലും 1957-ൽ കുബ്രിക്കിന്റെ പാത്സ് ഒഫ് ഗ്ളോറി എന്ന ചിത്രത്തിൽ മഹായുദ്ധകാലത്തെ ഫ്രഞ്ച് ഓഫീസറായും അഭിനയിച്ചു. 1960-ൽ കുബ്രിക് സംവിധാനം ചെയ്ത സ്പാർട്ടക്കസ് എന്ന ഇതിഹാസ ചലച്ചിത്രത്തിൽ അടിമത്തത്തിനെതിരേ പോരാടുന്ന റോമൻ അടിമയായി അഭിനയിച്ച് പ്രേക്ഷകരുടെ പ്രശംസ നേടി.
ചലചിത്ര സംവിധാനം
1970-കളിൽ ഡഗ്ലസ് സിനിമാസംവിധാനരംഗത്തേക്ക് കടന്നു. 1973-ൽ സ്കാലവാഗ് എന്ന ചിത്രം സംവിധാനം ചെയ്യുകയും അതിൽ അഭിനയിക്കുകയും ചെയ്തു. സാറ്റേൺ ത്രീ (1979), ടഫ് ഗൈസ് (1986) എന്നിവയാണ് മറ്റു ചിത്രങ്ങൾ. ടഫ് ഗൈസ് എന്ന ചിത്രത്തിൽ പ്രസിദ്ധ നടൻ ബർട്ട് ലങ്കാസ്റററോടൊപ്പം ട്രെയിൻ കൊള്ളക്കാരുടെ റോളിലായിരുന്നു അഭിനയം.
1991-ൽ അമേരിക്കൻ ഫിലിം ഇൻസ്റ്റിറ്റ്യൂട്ടിന്റെ ലൈഫ് ടൈം അച്ചീവ്മെന്റ് അവാർഡ് ഡഗ്ലസിന് ലഭിച്ചു. 1988-ൽ ദ് റാഗ്മാൻസ് സൺ എന്ന പേരിൽ ആത്മകഥ പ്രസിദ്ധീകരിച്ച ഡഗ്ലസ് പിൽക്കാലത്ത് ഏതാനും നോവലുകളും രചിക്കുകയുണ്ടായി.
സിറാത് പാലം
മുസ്ലിം വിശ്വാസപ്രകാരം അന്ത്യനാളിൽ പരലോകത്ത് നരകത്തിന്റെ മുകളിൽ എല്ലാമനുഷ്യർക്കും കടന്നു പോവേണ്ട പാലത്തെയാണ് സിറാത്ത് പാലം എന്ന് പറയുന്നത്. ഈ പാലത്തിൽ സത്യനിഷേധികൾ ഈ പാലത്തിലൂടെ കടന്ന് പോവുമ്പോൾ നരകത്തിലേക്ക് വഴുതിവീഴും എന്നും മുസ്ലിങ്ങൾ വിശ്വസിക്കുന്നു .ഈ പാലം കടന്ന് മറുകരയിൽ എത്തുന്നവർ വിചാരണക്ക് ശേഷം സ്വർഗ്ഗത്തിൽ പോവുമെന്നാണ് വിശ്വാസം.
ബാഹ്യ ലിങ്കുകൾ
വിഭാഗം:ഇസ്ലാമികവിശ്വാസങ്ങൾ
ഓണപ്പുടവ
കെ. ജി. ജോർജ് സംവിധാനം ചെയ്ത് കാർമൽ ജോണി നിർമ്മിച്ച 1978 ലെ മലയാളം ചിത്രമാണ് ഓണപ്പുടവ ചിത്രത്തിൽ ശാരദ, ബഹാദൂർ, അദൂർ ഭാസി, ശ്രീലത നമ്പൂതിരി എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. എം ബി ശ്രീനിവാസന്റെ സംഗീത സ്കോറാണ് ചിത്രത്തിലുള്ളത്. ഓ.എൻ വി കുറുപ്പ് ഗാനങ്ങളെഴുതി
==താരനിര ==
ബാഹ്യ ലിങ്കുകൾ
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1978-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ഓ എൻ വി- എം ബി എസ് ഗാനങ്ങൾ
ഡാനിയൽ സ്റ്ററിഡ്ജ്
ഒരു ഇംഗ്ലീഷ് പ്രൊഫഷണൽ ഫുട്ബോൾ കളിക്കാരനാണ് ഡാനിയൽ ആൻഡ്രൂ സ്റ്ററിഡ്ജ് (ജനനം : സെപ്റ്റംബർ 1, 1989). ഇംഗ്ലണ്ട് ദേശീയ ഫുട്ബോൾ ടീമിലും, പ്രീമിയർ ലീഗ് ക്ലബ്ബായ ലിവർപൂളിൽ നിന്നും വായ്‌പ അടിസ്ഥാനത്തിൽ വെസ്റ്റ് ബ്രോംവിച്ച് ആൽബിയോണിനായും അദ്ദേഹം കളിക്കുന്നു. ഒരു സ്ട്രൈക്കർ ആയിട്ടാണ് സാധാരണ കളിക്കുന്നത് എങ്കിലും ചില അവസരങ്ങളിൽ ഒരു വിംഗർ ആയി ഉപയോഗിക്കപ്പെടാറുണ്ട്.
ബർമിങ്ഹാമിൽ ജനിച്ച സ്റ്ററിഡ്ജ്, ആസ്റ്റൺ വില്ല അക്കാഡമിയിൽ നാലുവർഷം ചിലവഴിച്ചശേഷം കവൻട്രി സിറ്റിയിലേയ്ക്കു മാറി. 2003 ൽ മാഞ്ചസ്റ്റർ സിറ്റിക്ക് വേണ്ടി അദ്ദേഹം കരാർ ഒപ്പിട്ടു. സിറ്റിയിൽ തന്നെ തുടർന്ന അദ്ദേഹം രണ്ടു എഫ്.എ. യൂത്ത് കപ്പ് ഫൈനലുകളിൽ കളിച്ചു. 2007-08 സീസണിൽ അരങ്ങേറ്റം കുറിച്ച അദ്ദേഹം എഫ്.എ. യൂത്ത് കപ്പ്, എഫ്.എ. കപ്പ്, പ്രീമിയർ ലീഗ് എന്നീ വിവിധ ലീഗുകളിൽ ഒരേ സീസണിൽ ഗോൾ നേടിയ ഒരേയൊരു കളിക്കാരനായി. 2009 ൽ സിറ്റി വിട്ട് ചെൽസി ക്ലബ്ബുമായി കരാർ ഒപ്പുവെച്ചു. 2010-11 സീസണിന്റെ രണ്ടാം പകുതിയിൽ വായ്പ അടിസ്ഥാനത്തിൽ അദ്ദേഹം ബോൾട്ടൻ വാൻഡേഴ്സിലെത്തി. 2011-12 സീസണിൽ ബോൾട്ടണിലെ മികച്ച പ്രകടനത്തിന്റെ അടിസ്ഥാനത്തിൽ ചെൽസിയിലേക്ക് അദ്ദേഹം മടങ്ങിയെത്തി. 2013 ജനുവരിയിൽ ചെൽസിയിൽ നിന്നു ലിവർപൂളിലേക്ക് ചേക്കേറി. അവിടെ ലൂയിസ് സുവാരസുമായി പങ്കുചേർന്ന് എസ്എഎസ് എന്ന് അറിയപ്പെടുന്ന ആക്രമണനിര രൂപീകരിച്ചു. ഇതിന്റെ ബലത്തിൽ ലിവർപൂൾ 2013-14 സീസണിൽ, സ്റ്ററിഡ്ജ് നേടിയ 21 ഗോളുകൾ ഉൾപ്പെടെ, 100 ലീഗ് ഗോളുകൾ നേടി. തുടർന്നു രണ്ട് സീസണുകളിൽ പരിക്കുകൾ മുഖേന സ്റ്ററിഡ്ജ് വളരെ കുറച്ച് പ്രാവശ്യം മാത്രമാണ് കളത്തിൽ ഇറങ്ങിയത്.
എല്ലാ തലങ്ങളിലും ഇംഗ്ലണ്ടിനെ സ്റ്ററിഡ്ജ് പ്രതിനിധാനം ചെയ്തു. പതിനഞ്ച് തവണ അണ്ടർ 21 ടീമിൽ കളിച്ച അദ്ദേഹം 4 ഗോളുകൾ നേടി. 2011 നവംബർ 15 ന് സ്വീഡനെതിരെ കളിച്ച് ഇംഗ്ളീഷ് ദേശീയ ടീമിൽ അരങ്ങേറ്റം കുറിച്ചു. 2012 ഒളിമ്പിക്സിലും 2014 ഫിഫ ലോകകപ്പിലും ദേശീയ ടീമിൽ അദ്ദേഹം തിരഞ്ഞെടുക്കപ്പെട്ടു.
ബഹുമതികൾ
ചെൽസി
വ്യക്തിഗത ബഹുമതികൾ
ബാഹ്യ കണ്ണികൾ
വർഗ്ഗം:1989-ൽ ജനിച്ചവർ വർഗ്ഗം:2014 ഫിഫ ലോകകപ്പിലെ കളിക്കാർ വർഗ്ഗം:ഇംഗ്ലീഷ് ഫുട്ബോൾ കളിക്കാർ വർഗ്ഗം:ജീവിച്ചിരിക്കുന്ന പ്രമുഖർ
സ്വർഗ്ഗാരോഹണഗോവണി
thumb|right|200px|ഈജിപ്തിലെ സീനായ് ഉപദ്വീപിൽ വി.കാതരൈന്റെ ആശ്രമത്തിലുള്ള സ്വർഗ്ഗാരോഹണ ഗോവണിയുടെ ചിത്രം (പന്ത്രണ്ടാം നൂറ്റാണ്ടിൽ വരച്ചത്). സന്യാസികൾ [[യേശു|യേശുവിലേക്കുള്ള ഗോവണി ചവിട്ടിക്കയറുന്നതും, ചിലരൊക്കെ വീഴുന്നതും, കാണാം.]]
സന്യാസജീവിതം നയിക്കുന്നവർ‍ക്ക് മാർഗ്ഗനിർദ്ദേശം നൽകാനായി, ആറാം നൂറ്റാണ്ടിൽ ഈജിപ്തിലെ സീനായ് മലയിൽ വിശുദ്ധ കാതറൈന്റെ നാമത്തിലുള്ള ആശ്രമത്തിന്റെ അധിപനായിരുന്ന യോഹന്നാൻ എന്ന താപസൻ (ക്രി.പി. 525-606 മാർച് 25)ഗ്രീക്ക് ഭാഷയിൽ എഴുതിയ പുസ്തകമാണ് സ്വർഗ്ഗരോഹണ ഗോവണി (The Ladder of Divine Ascent). ഗ്രന്ഥകർത്താവ് അറിയപ്പെടുന്നത് തന്നെ ഗ്രന്ഥവുമായി അദ്ദേഹത്തിനുള്ള ബന്ധം സൂചിപ്പിക്കുന്ന യോഹന്നാൻ ക്ലിമാക്കസ്(Saint John Climacus) അല്ലെങ്കിൽ ഗോവണിയുടെ യോഹന്നാൻ എന്ന പേരിലാണ്. ക്രൈസ്തവസന്യാസവുമായി ബന്ധപ്പെട്ട ഗ്രന്ഥങ്ങൾക്കിടയിൽ ഒരു ക്ലാസിക്കായി കണക്കാക്കപ്പെടുന്ന 'ഗോവണി' ഏറെ മാനിക്കപ്പെടുന്നത് പൗരസ്ത്യ സഭകളിലാണ്.
മുപ്പത് പടികൾ
ഈ കൃതി ആദ്ധ്യാത്മികജീവിത്തിലെ പുരോഗതിയുടെ ഘട്ടങ്ങളെ ഒരു ഗോവണിയുടെ പടികളായി കാണുന്നു. ഗ്രന്ഥകാരന്റെ ഭാവനയിൽ ‍ഭൂമിയിൽ നിന്നു സ്വർഗ്ഗത്തോളമെത്തുന്ന ആദ്ധ്യാത്മിക പുരോഗതിയുടെ ഗോവണിക്ക്, 30 പടികളുണട്. ആദ്യത്തെ പടി ലോകപരിത്യാഗവും അവസാനത്തേത് ഗുണത്രയമായ വിശ്വാസം, പ്രത്യാശ സ്നേഹം എന്നിവ ചേർന്നതുമാണ്. പടികളുടെ പട്ടിക ഇതാണ്.